hotchpotch/miracl-hf-unified huggingface dataset:
ไพฑูรย์ สินลารัตน์
ศาสตราจารย์กิตติคุณ ดร.ไพฑูรย์ สินลารัตน์ รองอธิการบดีฝ่ายวิจัย มหาวิทยาลัยธุรกิจบัณฑิตย์, กรรมการสภามหาวิทยาลัยราชภัฏสงขลา, รักษาการคณบดีวิทยาลัยครุศาสตร์ มหาวิทยาลัยธุรกิจบัณฑิต และอดีตคณบดีคณะครุศาสตร์ จุฬาลงกรณ์มหาวิทยาลัย เกิดเมื่อวันที่ 25 สิงหาคม พ.ศ. 2489 สมรสกับนางอภิรัตน์ สินลารัตน์
นกแขกเต้า
นกแขกเต้า เป็นนกแก้วชนิดหนึ่ง ถือว่าเป็นนกประจำถิ่นที่พบได้ทุกภาคของประเทศไทย ยกเว้นภาคใต้เท่านั้นที่ไม่พบ
นกแขกเต้ามีชนิดย่อยดังนี้:นกชนิดนี้มีลำตัวขนาด 35 เซนติเมตร หัวใหญ่ คอสั้น หางยาวแหลม ขนปกคลุมลำตัวสีสันสดใสตัวผู้ลำตัวด้านบนสีเขียว ลำตัวด้านล่างมีสีเขียวอ่อนอมฟ้า บริเวณอกสีชมพูแก้มส้ม หัวสีม่วงแกมเทาหน้าผากมีแถบสีดำคาดไปจรดตาทั้งสองข้าง และมีแถบสีดำลากจากโคนปากไปถึงแก้ม จะงอยปากบนสีแดงสด จะงอยปากล่างสีดำ ส่วนตัวเมียต่างจากตัวผู้ตรงที่หัวเป็นสีน้ำเงินแกมเทาจะงอยปากบนสีดำสนิท
นกแขกเต้าพบได้ในประเทศอินเดีย พม่า ไทย ลาว กัมพูชา และ เวียดนาม ในประเทศไทยพบได้ทั่วไปทุกภาค ยกเว้นภาคใต้ที่พบน้อยมาก อาศัยอยู่ในป่าโปร่ง ตั้งแต่พื้นราบไปจนถึงระดับความสูง 1,200 เมตรจากระดับน้ำทะเล
อาหารของนกแขกเต้าได้แก่ เมล็ดพืช ลูกไม้ป่า ผลไม้ ยอดไม้ และ น้ำต้อย ชอบอยู่รวมกันเป็นฝูงใหญ่ หากินอยู่บนต้นไม้ นกแขกเต้าวางไข่ครั้งละ 3-4 ฟอง มีระยะฟักไข่นาน 28 วัน
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
อีโวลูชัน (เพลงของอายูมิ ฮามาซากิ)
อีโวลูชั่น () เป็นซิงเกิลที่ 20 ของอายูมิ ฮามาซากิ วางจำหน่ายเมื่อวันที่ 31 มกราคม พ.ศ. 2544 เป็นซิงเกิลที่สองที่อายูมิเป็นคนแต่งเนื้อร้องเองภายใต้นามปากกา CREA โดยมียอดขายรวมมากกว่า 955,000 แผ่น
เพลง evolution เป็นเพลงที่มีจังหวะในการร้องเร็วที่สุดในบรรดาซิงเกิลทั้งหมดของอายูมิ ฮามาซากิ โดยใช้เครื่องดนตรีอิเล็กโทรนิกและกีตาร์เข้ามาประกอบจังหวะ และนอกจากนี้ยังเพลงโฆษณาของมาสคาราของเครื่องสำอางยี่ห้อโคเซ่ที่อายูมิเป็นพรีเซ็นเตอร์อีกด้วย
มายสเปซ
มายสเปซ (MySpace) เป็นเว็บไซต์ในรูปแบบของเครือข่ายชุมชนออนไลน์ ชื่อดังเว็บหนึ่ง ให้บริการทำเว็บส่วนตัว บล็อก การเก็บ ภาพ วิดีโอ ดนตรี และเชื่อมโยงเข้ากับกลุ่มคนอื่น มายสเปซมีสำนักงานใหญ่อยู่ที่ เบเวอร์ลีย์ฮิลส์ รัฐแคลิฟอร์เนีย สหรัฐอเมริกา
มายสเปซก่อตั้งเมื่อ สิงหาคม พ.ศ. 2546 โดย ทอม แอนเดอร์สัน และ คริสโตเฟอร์ เดอโวล์ฟ ในปัจจุบัน มายสเปซมีพนักงานกว่า 300 คน และในตัวเว็บไซต์มีผู้ลงทะเบียนมากกว่า 100 ล้านคน และมีผู้ลงทะเบียนใหม่ประมาณ 200,000 คนต่อวัน
เอ็ม (เพลงของอายูมิ ฮามาซากิ)
เอ็ม () เป็นซิงเกิลที่ 18 ของอายูมิ ฮามาซากิ วางจำหน่ายเมื่อวันที่ 13 ธันวาคม พ.ศ. 2543 เป็นหนึ่งในเพลงที่มีแฟนเพลงชื่นชอบมากที่สุด อีกทั้งยังเป็นซิงเกิลที่แรกที่อายูมิเป็นคนแต่งเนื้อร้องเองภายใต้นามปากกา CREA โดยมียอดขายรวมมากกว่า 1,319,000 แผ่น
เพลง M เป็นเพลงที่มีจังหวะป็อปและร็อกแนวบัลลาร์ดอยู่ในตัว โดยเนื้อหาของเพลง M เป็นการกล่าวถึงพระแม่มารีในศาสนาคริสต์ ซึ่งปกซิงเกิลนี้เป็นการแต่งกายของอายูมิในชุดที่คล้ายคลึงกับพระแม่มารี โดยมีตัวอักษร M ซึ่งเป็นลายมือของเธอเองวางไว้ตรงกลาง
เพลง M เป็นเพลงประกอบโฆษณาของโทรศัพท์มือถือเครือข่าย TU-Ka รุ่น ""TT03Z A Model" ซึ่งเป็นรุ่นที่อายูมิออกแบบตัวเครื่องเอง โดยจำกัดจำนวนการวางขายในปี พ.ศ. 2546 ซิงเกิล "M" ได้วางขายในทวีปุโรป แม้ว่าจะไม่มีการโปรโมตแต่อย่างใด แต่ซิงเกิล "M" ก็สามารถติดท็อป 10 ของแด๊นซ์ชาร์ตใน 3 ประเทศ คือ สเปน, เบลเยียม และเยอรมนี
ทอง (แก้ความกำกวม)
ทอง อาจหมายถึง
ปรางค์
ปรางค์ หรือ พระปรางค์ เป็นสิ่งก่อสร้างประเภทหนึ่งในงานสถาปัตยกรรมไทย เป็นหลักประธานในวัดเช่นเดียวกับพระเจดีย์ แต่เดิมถือว่าเป็นงานสถาปัตยกรรมที่มีรูปแบบลักษณะเฉพาะของขอม โดยมีคติความเชื่อในศาสนาฮินดู ว่าเป็นสัญลักษณ์ของเขาพระสุเมรุ
พระปรางค์ เดิมถือเป็นงานสถาปัตยกรรมที่มีรูปแบบลักษณะเฉพาะของขอม สร้างขึ้นบนพื้นฐานคติสัญลักษณ์แห่ง “เขาพระสุเมรุ” ซึ่งแทนความหมายของแกนหรือศูนย์กลางแห่งจักรวาลตามความเชื่อในศาสนาฮินดู
ศิลปสถาปัตยกรรมรูปแบบเช่นนี้ถูกใช้และพัฒนาเรื่อยมานับแต่พุทธศตวรรษที่ 14 เพื่อใช้แทนความหมายของพระมหากษัตริย์ของขอมในฐานะ “ผู้เป็นเจ้าแห่งจักรวาล” หรือนัยหนึ่งผู้ทรงเป็นภาคอวตารของพระผู้เป็นเจ้า ก่อนที่จะเปลี่ยนเป็นพระโพธิสัตว์ ตามคติพุทธศาสนาลัทธิมหายานที่เผยแพร่เข้าไปมีบทบาทในอารยธรรมเขมร ในราวพุทธศตวรรษที่ 17 ถึงแม้ว่าคติความเชื่อทางศาสนาจะเปลี่ยนไป แต่รูปแบบสัญลักษณ์ทางสถาปัตยกรรมโดยโครงสร้างหลักก็ยังคงไม่เปลี่ยนรูป เพียงแต่เปลี่ยนบทบาทจากเทวสถานเป็นพุทธสถานเท่านั้น เพราะต่างก็มีพื้นฐานความเชื่อเรื่องแผนภูมิจักรวาลคล้ายคลึงกัน ทางพุทธศาสนาเชื่อว่ามีเขาพระสุเมรุเป็นศูนย์กลางจักรวาล ดังนั้นรูปแบบลักษณะและแผนผังของปรางค์ปราสาทซึ่งประดิษฐานเทวรูปหรือ ศิวลึงค์ จึงถูกนำมาใช้ได้กับแนวความคิดในเรื่องของศูนย์กลางแห่งพระพุทธศาสนา ในฐานะหลักประธานของวัดในวัฒนธรรมของไทยได้อย่างกลมกลืน จัดเป็นพระเจดีย์รูปแบบหนึ่งเพื่อประดิษฐานพระบรมสารีริกธาตุหรือพระพุทธรูป ภายใน ทั้งเรียกกันทั่วไปอีกชื่อหนึ่งว่า “พระพุทธปรางค์”
พระปรางค์ในประเทศไทยได้รับอิทธิพลจากศิลปะสถาปัตยกรรมขอม มีลักษณะจำแนกเป็น 4 แบบ คือ
ปรางค์คือรูปแบบหนึ่งของเจดีย์ เช่นเจดีย์ทรงพุ่มข้าวบิณฑ์ (เจดีย์ยอดทรงดอกบัวตูม) ของสมัยสุโขทัย เช่นเจดีย์ทรงระฆัง ของสมัยสุโขทัยก็มี ของสมัยกรุงศรีอยุธยา หรือสมัยรัตนโกสินทร์ก็มี
ออเดียนซ์
ออเดียนซ์ () เป็นซิงเกิลที่ 18 ของอายูมิ ฮามาซากิ วางจำหน่ายเมื่อวันที่ 1 พฤศจิกายน พ.ศ. 2543 โดยมียอดขายรวมประมาณ 268,110 แผ่น โดยรวมอยู่ในดีวีดี "ParaPara Paradise: J-EURO PARAPARA"
เพลง "ออเดียนซ์" ต่างจากซิงเกิลที่ผ่านๆมาคือไม่มีมิวสิกวิดีโอหรือการโปรโมตใดๆเลย ซิงเกิลนี้มี 2 ฉบับคือ ฉบับปกติ และฉบับรีมิกซ์โดยใช้ชื่อว่า "ayu-mi-x III Audience Remixes"
ลา
ลา () เป็นสัตว์สี่เท้าชนิดที่มีกีบเท้าเดียวชนิดหนึ่ง อยู่ในวงศ์ Equidae บรรพบุรุษที่เป็นสัตว์ป่าของลาคือลาป่าแอฟริกา ("E. africanus") ถูกนำมาเป็นสัตว์เลี้ยงของมนุษย์เพื่อนำมาใช้ประโยชน์ในด้านต่าง ๆ เมื่อประมาณ 3000 ปีก่อนคริสต์ศักราช หรือ 4,000 ปีก่อนคริสต์ศักราชในอียิปต์ และในเมโสโปเตเมีย ซึ่งเป็นช่วงเดียวกับที่มีการนำม้ามาใช้งาน เนื่องจากสัตว์ในสกุล "Equus" สามารถผสมข้ามสายพันธุ์ได้ ลูกผสมของม้ากับลาคือล่อ ซึ่งเป็นหมันแต่แข็งแรงและอึดทนกว่า การผสมที่ประสบความสำเร็จใช้ลาตัวผู้และม้าตัวเมีย
วาณิชธนกิจ
วาณิชธนกิจ () คือ สถาบันทางการเงินซึ่งทำหน้าที่ระดมเงินทุน, ซื้อขายหลักทรัพย์, บริหารการควบรวมและซื้อกิจการ รวมถึงให้คำปรึกษาในธุรกรรมข้างต้นและธุรกรรมทางการเงินประเภทอื่น เช่น การปรับโครงสร้างหนี้, การจัดอันดับความน่าเชื่อถือ, ทำรายงานวิจัย, ออกแบบผลิตภัณฑ์ทางการเงิน เป็นต้น
วาณิชธนกิจได้กำไรจากบริษัทและรัฐบาลโดยการหาเงินผ่านการออกและขายหลักทรัพย์ชนิดต่างๆ ในตลาดทุน ซึ่งรวมถึงทั้งหุ้นและพันธบัตร ในขณะที่รวมไปถึงการค้ำประกันพันธบัตร (โดยขายตราสารอนุพันธ์ประกันการผิดนัดชำระ: Credit Default Swap/CDS) และบริการให้คำแนะนำในธุรกรรมการควบรวมและซื้อกิจการ การให้บริการเหล่านี้ในสหรัฐอเมริกา ผู้ให้คำแนะนำจะต้องได้รับใบอนุญาตเป็นบริษัทโบรกเกอร์และดีลเลอร์ และจะต้องปฏิบัติตามสำนักงานคณะกรรมการกำกับหลักทรัพย์และตลาดหลักทรัพย์สหรัฐอเมริกา (United States Securities and Exchange Commission: SEC) วาณิชธนกิจส่วนใหญ่ให้บริการคำแนะนำเชิงกลยุทธ์สำหรับการควบรวม การซื้อขายกิจการ หรือบริการทางการเงินให้แก่ลูกค้า เช่น การซื้อขายตราสารอนุพันธ์, ตราสารรายได้คงที่, เงินตราต่างประเทศ, สินค้าโภคภัณฑ์และหุ้น
การซื้อขายหลักทรัพย์เพื่อแลกกับเงินหรือหลักทรัพย์ประเภทต่างๆ (เช่น การอำนวยความสะดวกในการทำธุรกรรมซื้อขาย) หรือการประชาสัมพันธ์ตราสารหลักทรัพย์ต่างๆ เช่น การค้ำประกันการออกหลักทรัพย์หรือการทำรายงานวิจัย เป็นต้น ถูกเรียกว่าเป็นกิจกรรม "ด้านขาย" (Sell side)
ในขณะที่การบริหารจัดการกองทุนเงินบำเหน็จบำนาญ, กองทุนรวม, เฮดจ์ฟันด์ (Hedge funds) และนักลงทุนทั่วไปที่บริโภคผลิตภัณฑ์และบริการของด้านขาย เพื่อให้ได้ผลตอบแทนจากการลงทุนที่สูงที่สุดจะเรียกว่า "ด้านซื้อ" (Buy side)
บริษัทวาณิชธนกิจที่เป็นผู้รับค้ำประกันการออกหลักทรัพย์รายใหญ่สองรายสุดท้ายของวอลล์สตรีท คือ โกลด์แมน แซคส์และมอร์แกน สแตนลีย์ ทั้งสองบริษัทได้ตัดสินใจปรับเปลี่ยนเป็นสถาบันธนาคารทั่วไปแทนเมื่อวันที่ 22 กันยายน ค.ศ. 2008 เพื่อเป็นการรับมือวิกฤติสินเชื่อด้อยคุณภาพ ส่วนบาร์เคลส์ , ซิตีกรุ๊ป, เครดิตสวิส, ดอยช์ส์แบงค์, เอชเอสบีซี, เจพี มอร์แกน เชส , แบงโค แซนแทนเดอร์, บีบีวีเอ, และยูบีเอส เอจี นั้นถือว่าเป็น "ธนาคารครบวงจร" (Universal banks) มากกว่าจะเป็นวาณิชธนกิจที่เป็นผู้รับค้ำประกันการออกหลักทรัพย์รายใหญ่ เนื่องจากธนาคารเหล่านี้รับฝากเงินด้วย
ในฐานะเป็นตัวแทนของธนาคารและลูกค้าของธนาคาร หน้าที่หลักของธนาคารคือการซื้อและขายผลิตภัณฑ์ต่างๆ ธนาคารจะเป็นผู้แบกรับความเสี่ยงผ่านการซื้อขายหลักทรัพย์โดยใช้บัญชีของตนเอง (Proprietary trading) ซึ่งดำเนินการโดยนักซื้อขายหลักทรัพย์ ชุดพิเศษซึ่งไม่ได้มีปฏิสัมพันธ์กับลูกค้า โดยความเสี่ยงที่ธนาคารแบกรับนี้คือความเสี่ยงในการสูญเสียเงินต้น ซึ่งเกิดขึ้นเมื่อเทรดเดอร์ซื้อหรือขายผลิตภัณฑ์ให้แก่ลูกค้าแล้วไม่ได้ประกันส่วนเปิดความเสี่ยงทั้งหมดไว้ เป้าประสงค์ของธนาคารคือค่าความสามารถในการทำกำไร ที่สูงที่สุดต่อความเสี่ยงระดับหนึ่งๆบนงบดุลของธนาคาร วาณิชธนกิจสามารถแบ่งกิจกรรมออกได้เป็น "ระบบงานส่วนหน้า" (Front office), "ระบบงานส่วนกลาง" (Middle office), "ระบบงานส่วนหลัง" (Back office)
เซอร์เรียล (เพลงอายูมิ ฮามาซากิ)
เซอร์เรียล () เป็นซิงเกิลที่ 17 ของอายูมิ ฮามาซากิ วางจำหน่ายเมื่อวันที่ 27 กันยายน พ.ศ. 2543 พร้อมกับอัลบั้ม "Duty" ซึ่งเป็นอัลบั้มที่ 3 ของอายูมิ โดยเปิดตัวที่อันดับที่ 1 ออริกอนชาร์ตทั้งซิงเกิลและอัลบั้ม และเป็นนักร้องญี่ปุ่นคนที่สี่ที่มีซฺงเกิ้ลและอัลบั้มอยู่ในอันดับที่ 1 ออริกอนชาร์ตในวันเดียวกันต่อจากเซย์โกะ มัตสึดะ, KinKi Kids และWANDS ซิงเกิลนี้มียอดขายรวมประมาณ 417,000 แผ่น
นอกจากนี้ยังมีการวางจำหน่ายดีวีดี "ayumi hamasaki concert tour 2000 A 第1幕" ในวันเดียวกัน โดยเปิดตัวที่ 1 ของออริกอนดีวีดีซาร์ต จึงส่งผลอายูมิ ฮามาซากิเป็นศิลปินแรกของญี่ปุ่นที่มีซิงเกิล อัลบั้ม และดีวีดีได้อันดับที่ 1 ในวันเดียวกัน
ตระกูลภาษาจีน-ทิเบต
ตระกูลภาษาจีน – ทิเบต เป็นตระกูลของภาษาที่รวมภาษาจีนและตระกูลภาษาย่อยทิเบต-พม่า มีสมาชิกทั้งสิ้น 250 ภาษา ส่วนใหญ่เป็นภาษาในเอเชียตะวันออกมีจำนวนผู้พูดเป็นอันดับสองของโลกรองจากภาษากลุ่มอินโด-ยุโรเปียน ภาษาในตระกูลนี้มีลักษณะร่วมกันคือมีเสียงวรรณยุกต์
การจัดแบ่งแบบนี้ให้ตระกูลภาษาย่อยทิเบต-พม่าขึ้นมาเป็นตระกูลใหญ่ และให้ภาษาจีนเป็นกลุ่มย่อย เป็นดังนี้
การจัดแบ่งแบบนี้เรียกสมมติฐานจีน-ทิเบต โดยถือว่าภาษาจีนและภาษาทิเบตมีความใกล้เคียงกัน
เหตุผลที่จัดภาษาจีนเข้าเป็นกลุ่มย่อยของตระกูลภาษาย่อยทิเบต-พม่า เพราะมีความสัมพันธ์กันระหว่างภาษาจีนกับภาษาทิเบต เช่นลักษณะคู่ขนานระหว่างภาษาจีนโบราณกับภาษาทิเบตสมัยใหม่ และมีรากศัพท์ที่คล้ายคลึงกัน อย่างไรก็ตามสมมติฐานนี้มีข้อโต้แย้งคือ ความชัดเจนของรากศัพท์ที่คล้ายคลึงกันระหว่างภาษาจีนกับภาษากลุ่มทิเบตยังไม่ชัดเจนพอ และจากการสร้างภาษาทิเบต-พม่าดั้งเดิมโดยใช้ข้อมูลจากวรรณคดีภาษาทิเบตและพม่า และข้อมูลจากภาษาจิ่งโปและภาษาไมโซ พบว่าภาษาจีนมีลักษณะที่จะเป็นภาษาลุกหลานของภาษาทิเบต-พม่าดั้งเดิมน้อย สมมติฐานนี้จึงยังไม่ได้รับการยอมรับอย่างแพร่หลาย
ลูนาร์ออร์บิเตอร์ 1
ยานลูนาร์ออร์บิเตอร์ 1 เป็นยานอวกาศลำที่หนึ่งจากห้าลำในโครงการ
ยานอวกาศแบบไร้นักบินที่ถูกส่งขึ้นไปโคจรรอบดวงจันทร์โดยองค์การนาซา สหรัฐอเมริกา เพื่อภารกิจในการทำแผนผังพื้นผิวดวงจันทร์ ก่อนที่ยานอพอลโลจะทำการร่อนลง
ภารกิจทั้งห้าครั้งประสบความสำเร็จเป็นอย่างดี โดนพื้นผิวของดวงจันทร์กว่า 90 เปอร์เซ็นต์ถูกถ่ายภาพไว้โดยความละเอียดระดับ 60 เมตร หรือละเอียดกว่านั้น ภารกิจแรกของยานลูนาร์ออร์บิเตอร์ 1 ก็คือการสำรวจพื้นที่ 20 แห่งที่ยานอพอลโลจะสามารถร่อนลงได้
ยานลูนาร์ออร์บิเตอร์ 1 มีอุปกรณ์สำหรับถ่ายภาพแบบความสามารถสูงซึ่งประกอบไปด้วยกล้องแบบเลนส์คู่ โดนเป็นเลนส์มุมแคบขนาด 610 มิลลิเมตร และ เลนส์มุมกว้างขนาด 80 มิลลิเมตร หน่วยประมวลผลฟิล์ม สแกนเนอร์ และอุปกรณ์เฉพาะสำหรับจัดการเกี่ยวกับฟิล์ม ฟิล์มที่ใช้เป็นขนาด 70 มิลลิเมตร
โรงเรียนเสนาธิการทหารบก
โรงเรียนเสนาธิการทหารบก ตั้งขึ้นเมื่อวันที่ 3 เมษายน พ.ศ. 2452 โดย จอมพล สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ เพื่อให้การศึกษาเกี่ยวกับยุทธวิธีทางการทหารให้กับทหารในระดับมันสมองของกองทัพ โดยต้องมีการสอบคัดเลือกเพื่อมาเข้ารับการศึกษา หลักสูตรการศึกษาในปัจจุบันได้ยึดตามโรงเรียนเสนาธิการทหารบกสหรัฐอเมริกาเป็นหลัก เน้นการให้การศึกษาภาคปฏิบัติยิ่งกว่าการบรรยายตามความต้องการของกองทัพบก และมีการรับนายทหารจากมิตรประเทศเข้ามารับการศึกษาด้วย
ตามที่กองทัพบกกำหนด ได้แก่
ซีซันส์
ซีซั่นส์ () เป็นซิงเกิลที่ 16 ของอายูมิ ฮามาซากิ วางจำหน่ายเมื่อวันที่ 7 มิถุนายน พ.ศ. 2543 เป็นซิงเกิลทื่ประสบความเร็วสูงสุดซิงเกิลหนึ่งของอายูมิ ฮามาซากิ โดยเปิดตัวที่อันดับ 1 ออริกอนชาร์ต และสามารถทำยอดขายได้มากกว่า 1,300,000 แผ่น เป็นเพลงที่ทำให้อายูมิได้รับรางวัล "Songwriting Awards" ในปี พ.ศ. 2543
ฟาร์อเวย์
ฟาร์ อะเวย์ () เป็นซิงเกิลที่ 15 ของอายูมิ ฮามาซากิ วางจำหน่ายเมื่อวันที่ 17 พฤษภาคม พ.ศ. 2543 เปิดตัวที่อันดับ 2 ของออริกอนชาร์ต โดยมียอดขายรวม 510,000 แผ่น ซึ่งเพลง Far away เป็นเพลงประกอบโฆษณาของโทรศัพท์มือถือ TU-KA
โว้ก (เพลงของอายูมิ ฮามาซากิ)
โว้ก () เป็นซิงเกิลที่ 14 ของอายูมิ ฮามาซากิ วางจำหน่ายเมื่อวันที่ 26 เมษายน พ.ศ. 2543 แม้ว่าซิงเกิลนี้จะเปิดตัวที่อันดับ 3 ของออริกอนชาร์ต แต่ก็เป็นซิงเกิลที่ประสบความสำเร็จอย่างสูง โดยมียอดขายรวม 767,660 แผ่น ซึ่งเพลง vogue เป็นเพลงประกอบโฆษณาของเครื่องสำอางโคเซ่ และมีเพลงหน้าบีอย่าง "ever free" ซึ่งไม่ปรากฏในอัลบั้มใดๆมาก่อนเลย
ซิงเกิล vogue เป็นหนึ่งในสามซิงเกิลคอลเล็คชั่นที่มีหน้าปกต่อเนื่องกัน โดยมีสองซิงเกิลถัดมา คือ Far away และ SEASONS
โรงเรียนตาคลีประชาสรรค์
โรงเรียนตาคลีประชาสรรค์ (อักษรย่อ: ต.ป.) เป็นโรงเรียนมัธยมศึกษาประจำอำเภอตาคลี จังหวัดนครสวรรค์ เปิดสอนในระดับชั้นมัธยมศึกษาตอนต้นและตอนปลาย (ช่วงชั้นที่ 3-4)
เมื่อต้นปี พ.ศ. 2505 นายทองคำ ทรัพย์บุญรอด กำนันตำบลตาคลี และนายเตียง พัวพรพงษ์ คหบดี แสดงความจำนงต่อทางราชการ
ที่จะอุทิศที่ดินเพื่อจะสร้างโรงเรียนมัธยมศึกษาประจำอำเภอ โดยนายทองคำ ทรัพย์บุญรอดอุทิศที่ดิน 10 ไร่
นายเตียง พัวพรพงษ์ อุทิศที่ดิน 5 ไร่ ทางราชการ จึงขออนุญาตตั้งโรงเรียนมัธยมศึกษาตอนต้นประจำอำเภอขึ้น
เมื่อปีการศึกษา 2505 ต่อมาได้มีผู้บริจาค สมทบอีกสองราย คือนางเฮียง ชมพู อุทิศที่ดิน 3 ไร่ และนายมานิตย์ พัวพรพงษ์ อุทิศที่ดิน 3 ไร่รวมเป็นที่ดิน 21 ไร่
ในตอนเปิดเรียนใหม่ ๆ นั้น เนื่องจากอาคารเรียนยังไม่มี จึงต้องอาศัยศาลาวัดสว่างวงษ์เป็นที่เรียนชั่วคราว ต่อมาทางราชการอำเภอซึ่งมีนายจำนง ยังเทียน
นายอำเภอตาคลีและนายนาค สังข์ลำใย ศึกษาธิการอำเภอ ได้ร่วมมือกับพ่อค้าประชาชน ในนามมูลนิธิการกุศลและพัฒนาตาคลี จัดหาเงินเพื่อสร้างอาคารเรียน
ซึ่งได้เงินหลังหักค่าใช้จ่ายแล้ว เหลือประมาณ 170,000 บาทเศษ และได้ใช้เงินจำนวนนี้ปรับปรุงบริเวณโรงเรียน ทำถนนรั้วหน้าโรงเรียน
และที่เหลือสมทบกับเงินงบประมาณปีพ.ศ. 2508 จัดสร้างอาคารเรียนหลังแรกประกอบพิธีวางศิลาฤกษ์ วัน 6 ฯ 7 ปีมะโรง ฉศก จุลศักราช 1326 ตรงกับวันที่ 22 พฤษภาคม พ.ศ. 2507
และโรงเรียนได้ย้ายมาอยู่สถานที่ปัจจุบันตั้งแต่ปี พ.ศ. 2508 เป็นต้นมา โดยมีนายธีระชัย ทองวิชิต เป็นครูใหญ่คนแรก ที่ร่วมบุกเบิกก่อตั้ง และนางก่องแก้ว เติบศิริ เป็นครูผู้สอน
มีจำนวน 2 คน ที่สอนอยู่ที่ศาลาวัดสว่างวงษ์ ซึ่งเป็นอาคารเรียนชั่วคราว มีจำนวนนักเรียน 36 คน เปิดเป็นแบบสหศึกษา ชั้นมัธยมศึกษาปีที่ 1-3
โรงเรียนตาคลีประชาสรรค์ "ต.ป." ล้อมกรอบด้วยลายไทย
คล้องไว้ใต้ร่มฉัตร 3 ชั้น มีความหมายว่า โรงเรียนจะธำรงรักษาไว้
ซึ่งวัฒนธรรม ประเพณี ศิลปะ และความเป็นอยู่อย่างไทย
ภายใต้ร่มเงาแห่งพุทธศาสนาที่แผ่คุณงามความดีให้คนประพฤติแต่สิ่งที่ดีงาม
ซึ่งเป็นเครื่องหมายที่สมเด็จพระอริยวงศาคตญาณ
สมเด็จพระสังฆราชทรงประทานให้แก่โรงเรียน
อตฺตานํ ทมยนฺติ ปณฺฑิตา
คำอ่านในภาษาไทย: อัตตานัง ทะมะยันติ ปัณทิตา
ความหมาย บัณฑิตย่อมฝึกตน
รู้หน้าที่ สามัคคี มีวินัย
สีประจำโรงเรียนคือสี เทา-แดง ซึ่งทั้งสองสีมีความหมายดังนี้
ฟลายไฮ
ฟลาย ไฮ () เป็นซิงเกิลที่ 13 ของอายูมิ ฮามาซากิ วางจำหน่ายเมื่อวันที่ 9 กุมภาพันธ์ พ.ศ. 2543 เปิดตัวที่อันดับ 3 ของออริกอนชาร์ตในสัปดาห์แรก 260,000 แผ่น และมียอดขายรวมประมาณ 3 แสนแผ่น ซิงเกิล Fly high เป็นซิงเกิลที่สองต่อจากซิงเกิล kanariya ที่ใช้แผ่นซีดีแทนหน้าปกซิงเกิล
ขวัญตา บัวเปลี่ยนสี
ขวัญตา บัวเปลี่ยนสี เป็นอดีตนางเอกยอดนิยมละครโทรทัศน์หนังทีวีจอแก้วเมืองไทย และนางรองหนังไทยแสดงภาพยนตร์คู่กันกับ เพชรา เชาวราษฎร์ หลายสิบเรื่องด้วยกัน เกิดเมื่อวันที่ 8 กุมภาพันธ์ พ.ศ. 2493 ที่กรุงเทพมหานคร เธอสืบเลือดเนื้อเชื้อไขมาจากเลือดศิลปินโดยกำเนิด โดยเป็นบุตรสาวคนสุดท้อง ในจำนวน 6 คน ของอดีตดาราอาวุโส พระเอกหนังบู๊คนแรกของเมืองไทย (ซึ่งเริ่มแสดงหนังและละครเวทีมาตั้งแต่รัชกาลที่ 6) เจ้าของรางวัลเมขลา ประจำปี 2527 และอดีตเซียนพระผู้สะสมพระสมเด็จวัดใหม่ไว้มากมายทุกรุ่น คุณแฉล้ม บัวเปลี่ยนสี (สกุลเดิม ปาลกะวงศ์ ณ อยุธยา) และพี่เขยของเธอก็คือ พฤหัส หรือ สหัส บุญหลง อดีตดาราอาวุโส และผู้กำกับภาพยนตร์ชื่อดังในอดีต
ขวัญตา บัวเปลี่ยนสี เจริญรอยตามพ่อของเธอเป็นนักแสดงเต็มตัว ก้าวเข้าสู่วงการบันเทิงหลังจากที่ได้ติดตามพ่อของเธอคือ แฉล้ม บัวเปลี่ยนสี ไปตามกองถ่ายหนังทุกแห่งหนจนกระทั่งได้รับการสนับสนุนจาก พฤหัส บุญหลง พี่เขยของเธออีกแรงหนึ่ง เธอจึงก้าวมาเป็นดาราภาพยนตร์ แสดงทั้งหนัง ทีวี และหนังจอเงิน เคยแสดงหนังเรื่อง รวงแก้ว ร้อยป่า หนึ่งในสยาม เพื่อนรัก ซัมเซ็ง แก้วลืมคอน นางนกป่า สมิงจ้าวท่า 5พยัคร้าย ชาติกระทิง อรุณเบิกฟ้า อาญารัก ไก่ฟ้า ชาละวัน 7พระกาฬ และอีกมากมาย ผลงานการแสดงของเธอเป็นที่รู้จักของแฟนหนังไทยในอดีตเป็นอย่างดี และแฟนหนังทีวียิ่งรู้จักชื่อเสียงแม่นยำเมื่อเธอก้าวมาแสดงหนังทีวีในเรื่อง ไกรทอง ของไชโยภาพยนตร์ โดยคุณสมโพธิ แสงเดือนฉาย ราชาหนังจินตนาการ และสเปเชียลเอฟเฟ็คท์ของเมืองไทยในอดีต ซึ่งเป็นเวอร์ชันจอแก้วละครโทรทัศน์รุ่นแรกของเมืองไทย รับบทเป็น ตะเภาทอง เป็นนางเอกคู่กับ ปรีดา จุลละมณฑล ได้รับการกล่าวขวัญอย่างมากที่สุด ส่วนเรื่อง ยายกะตา กับ พระอภัยมณี เป็นนางเอกคู่กับ พัลลภ พรพิษณุ หนังทีวีที่เธอแสดงฉายทาง ช่อง 7 สี กลายเป็นภาพยนตร์ที่ฮิตเกรียวกราวทั้งเด็ก ผู้ใหญ่ คุณป้า คุณยายติดกันงอมแงม เมื่อในอดีต
นอกจากเธอแสดงภาพยนตร์แล้ว เธอยังใช้เวลาว่างช่วยงานกุศล เดินแฟชั่นโชว์แบบเสื้อให้กับโรงเรียนสอนตัดเสื้อ ศ ณ ป้อมเพชร อันมีชื่อเสียงโด่งดังในอดีตอยู่เป็นประจำ ซึ่งเคยเดินกับเพื่อนดารารุ่นเดียวกัน เช่น อุษา อัจฉรานิมิต ขวัญใจ สอาดรักษ์ และ บุษรา นฤมิต
ขวัญตา บัวเปลี่ยนสี อำลาให้กับวงการแสดงนานแล้ว สมรสกับเจ้าของกิจการธุรกิจส่วนตัวขนาดใหญ่ มีบุตรสาวหนึ่งคนคือ คุณชนาภรณ์ เวชศิลป์ และบุตรชายหนึ่งคนคือคุณสัณหวัจน์ เวชศิลป์ จบการศึกษาระดับปริญญาตรีและโทจากมหาวิทยาลัยแคลิฟอร์เนีย ปัจจุบันช่วยกิจการของทางบ้าน และเป็นเทรดเดอร์มืออาชีพกับนักลงทุนในตลาดหลักทรัพย์ที่ประสบความสำเร็จอย่างมาก
ค่างแว่นถิ่นใต้
ค่างแว่นถิ่นใต้ (ชื่อวิทยาศาสตร์: "Trachypithecus obscurus") สัตว์เลี้ยงลูกด้วยนมจำพวกค่าง ลักษณะทั่วไปคล้ายค่างแว่นถิ่นเหนือ ("T. phayrei") คือ มีวงกลมสีขาวรอบตาเหมือนกับใส่แว่นอันเป็นที่มาของชื่อ มีขนาดของลำตัวยาว 45-57 เซนติเมตร หางยาว 66-78 เซนติเมตร มีน้ำหนัก 6-9 กิโลกรัม ค่างโตเต็มวัยมีขนบริเวณด้านหลังสีเทาเข้มเกือบดำ ขนบริเวณด้านข้างใบหน้าบริเวณปลายมือและปลายเท้ามีสีเทาเข้ม โคนขาและโคนแขนด้านนอกเป็นสีเทาจาง ลักษณะสำคัญที่ใช้จำแนกค่างชนิดนี้ คือสีขนหางสีดำ ลูกที่เกิดใหม่สีขนจะเป็นสีทอง
ค่างแว่นถิ่นใต้แบ่งออกเป็นชนิดย่อย 7 ชนิดย่อยด้วยกัน (ดูในตาราง)
อาศัยอยู่ตามป่าเขาหินปูนที่มีโขดหินสูงชัน นอกจากนี้ยังอาศัยอยู่ตามป่าดงดิบหรือสวนยางพารา พบในแถบเอเชียตะวันออกเฉียงใต้ ได้แก่ พม่า, ไทย, มาเลเซีย ในประเทศพม่าพบบริเวณเทือกเขาตะนาวศรีลงไปทางใต้ นอกจากนี้ยังพบตามเกาะต่าง ๆ ในประเทศมาเลเซีย เช่น เกาะลังกาวี เกาะปีนัง ส่วนในประเทศไทยพบได้ที่อุทยานแห่งชาติเขาสามร้อยยอด และเขาล้อมหมวก ใกล้กับอ่าวมะนาว จังหวัดประจวบคีรีขันธ์, อุทยานแห่งชาติตะรุเตาและ อุทยานแห่งชาติหมู่เกาะเภตรา จังหวัดสตูล, เขตรักษาพันธุ์สัตว์ป่าคลองแสง จังหวัดสุราษฎร์ธานี, วัดถ้ำเขาพลู อำเภอปะทิว จังหวัดชุมพร เป็นต้น
อาหารหลักได้แก่ ใบไม้, ผลไม้และเมล็ดพืช โดยมี แมลง เป็นอาหารเสริม
มักอาศัยอยู่รวมกันเป็นฝูงใหญ่ มีสมาชิกประมาณ 4-30 ตัว สามารถอาศัยอยู่ได้ในป่าหลายประเภท ตั้งแต่เทือกเขาสูงจนถึงชายป่าที่ติดริมทะเล โดยมักเข้าไปอาศัยในป่าที่มีต้นไม้สูง กินอาหามากถึงวันละ 2 กิโลกรัม เป็นสัตว์ที่ไม่ค่อยคุ้นเคยกับมนุษย์มากนัก มักขี้อายและจะหลบหนีเมื่อพบกับมนุษย์ ในขณะที่ออกหากินเป็นฝูง จะมีอยู่ตัวหนึ่งที่ทำหน้าที่เฝ้าคอยระวังภัยโดยนั่งดูเหตุการณ์บนต้นไม้เงียบ ๆ ค่างแว่นถิ่นใต้ที่อาศัยอยู่บริเวณภาคใต้ของไทยจะมีระยะเวลาออกลูกประมาณเดือนมกราคม-มีนาคม ใช้เวลาตั้งท้องประมาณ 140-150 วัน
ว่านรากราคะ
ว่านรากราคะ หรือ ว่านดอกทอง อยู่ในวงศ์ซิงจิเบอร์เรซี(Zingiberaceae) เป็นพืชตระกูลเดียวกับขิง เป็นว่านโบราณที่หายากและใกล้จะสูญพันธุ์ พบมากทางภาคตะวันตกและภาคเหนือ แถบจังหวัดกาญจนบุรี ตาก ลำปาง
เป็นพืชล้มลุก ลำต้นใต้ดินเป็นเหง้ากลม แตกแง่งเป็นไหลเล็กยาว 5-10 นิ้ว รากเป็นเส้นใหญ่ ไม่แตกรากฝอย ลำต้นและใบเหมือนขมิ้น ลำต้นประกอบด้วยกาบของก้านใบหลายกาบซ้อนกัน ใบรูปใบพาย ปลายใบแหลม โคนใบมนสอบติดก้านใบ พื้นใบสีเขียว เส้นกลางใบสีแดงเข้มหรือแดงเลือดหมู ส่วนที่เห็นเป็นลำต้นเหนือดินสีแดงเข้มเช่นกัน ลำต้นส่วนที่ฝังอยู่ในดินและหัวเป็นสีขาวหรือขาวอมเขียว รากเป็นสีน้ำตาล ช่อดอกเป็นกาบเรียงซ้อนสับขวางกันหลายๆ กาบ ความสูงของต้นประมาณ 1 ฟุต ถ้าเป็นตัวเมียจะเรียกอีกอย่างว่า ดินสอฤาษี ลักษณะต้นและใบจะไม่มีสีแดงเจือปน เมื่อหักหัวออกจะมีกลิ่นคาวจัดคล้ายกับอสุจิของคน กลิ่นจะรุนแรงมาก เนื้อในหัวมีสีขาว ดอกมีสีขาว เกสรสีเหลือง นอกจากนี้ ยังมีดอกทองกระเจา ที่มีดอกเป็นรูปกรวย และมีกลิ่นคาวเช่นกัน แต่ไม่เท่าดินสอฤาษี ดอกจะออกในช่วงฤดูร้อนต่อเนื่องจนถึงฤดูฝน คล้ายดอกกระเจียว แต่ไม่มีก้านดอกจะอยู่ติดกับพื้นดิน มีสีขาวอมเหลือง โดยแทงดอกขึ้นจากเหง้าหลักที่อยู่ใต้ดินก่อนการงอกของใบ
ตามตำราโบราณระบุว่ามีอำนาจทางเพศรุนแรง โดยเฉพาะผู้หญิงเกิดรุนแรงมาก ถ้าเอาหัว หรือใบ หรือต้นใส่โอ่งน้ำหรือบ่อน้ำ หากใครกินเข้าไปจะมีความรู้สึกทางเพศรุนแรงมาก โดยเฉพาะดอกเพียงได้กลิ่นผู้คนที่ได้กลิ่นทั้งหญิงและชายจะพากันมัวเมาในโลกีย์รส จึงต้องเด็ดดอกออกเสีย
นอกจากนี้ตามความเชื่อโบราณปลูกไว้ที่บ้าน ร้านค้า มีสรรพคุณทางเมตตามหานิยม ทำให้มีลูกค้าอุดหนุนอย่างไม่ขาดสาย อย่างไรก็ตาม บางตำราระบุว่าห้ามนำไปปลูกภายในบ้าน เพราะมีความเชื่อว่าอาจจะเป็นเหตุให้มีการผิดลูกเมียของสมาชิกในครอบครัวได้ (เนื่องจากคนไทยสมัยโบราณมักจะอยู่กันเป็นครอบครัวใหญ่) คนหนุ่มสมัยโบราณ ยังมักเสาะแสวงหาดอกของว่านดอกทองเก็บสะสมไว้หุงกับน้ำมันจันทน์ หรือบดรวมกับสีผึ้งทาปาก ใช้น้ำมันทาตัว หรือใช้สีผึ้งสีปากเมื่อถึงคราวจะต้องไปพบหญิงสาว ด้วยมีความเชื่อว่าหากสตรีใดต่อคารมด้วย พอได้กลิ่นว่านในน้ำมันหรือสีผึ้งมักใจอ่อนคล้อยตามได้ง่าย
ภาษาคาลาซ
ภาษาคาลาซ เป็นภาษาที่ใช้พูดในอัฟกานิสถานและอิหร่าน อยู่ในภาษากลุ่มเตอร์กิก มีผู้พูด 42,000 เมื่อ พ.ศ. 2543 
สระในภาษาคาลาซมีสามระดับคือ เสียงยาว (' "เลือด"), เสียงกึ่งยาว(' "หัว"), และเสียงสั้น("" "ม้า"). บางสระจัดเป็นสระเช่น" "แขน".
โดยทั่วไปมีเครื่องหมายแสดงพหูพจน์และความเป็นเจ้าของ การกของนามได้แก่การกความเป็นเจ้าของ กรรมตรง กรรมรอง สถานที่ ablative เครื่องมือ และความเท่าเทียม รุปแบบของปัจจัยการกขึ้นกับการเปลี่ยนเสียงสระและพยัญชนะที่ตามมา ปัจจัยการกจะรวมกับปัจจัยแสดงความเป็นเจ้าของ ตารางต่อไปนี้ แสดงการลงท้ายของการกพื้นฐาน
คำกริยาผันตมรูปการกระทำ กาล จุดมุ่งหมายและรุปการปฏิเสธ กริยาจะประกอบด้วยรุปคำต่อไปนี้
รากศัพท์ + การกระทำ + ปฏิเสธ + กาล/จุดมุ่งหมาย + ข้อตกลง
เป็นแบบประธาน-กรรม-กริยา คำคุณศัพท์นำหน้านาม 
ส่วนใหญ่มาจากภาษากลุ่มเตอร์กิก แต่มีคำยืมจากภาษาเปอร์เซียมาก รวมทั้งศัพท์จากภาษากลุ่มเตอร์กิกที่อยู่ใกล้เคียง เช่น ภาษาอาเซอรี 
ส่วนใหญามาจากศัพท์ของภาษากลุ่มเตอร์กิก ยกเว้น "80" และ "90" มาจากภาษาเปอร์เซีย
สุวัจชัย นครหลวงโปรโมชั่น
สุวัจชัย นครหลวงโปรโมชั่น หรือนายสายัณห์ อุยเลิศ ชาวจังหวัดนครราชสีมา เกิดเมื่อ 11 กันยายน พ.ศ. 2512 สถิติการชก 29 ครั้ง ชนะ 17 (น็อค 8) เสมอ 1 แพ้ 11
ยอดชิงชัย ศรทองยิม
ยอดชิงชัย ศรทองยิม มีชื่อจริงว่า เทียนชัย ช้อกิ่ง เกิดเมื่อ 11 ธันวาคม พ.ศ. 2518 ที่จังหวัดขอนแก่น มีสถิติการชก 27 ครั้ง ชนะ 20 (น็อค 11) แพ้ 7
ปัจจุบัน ได้เปิดค่ายมวยขึ้นที่ประเทศญี่ปุ่น ในย่านชิบูย่า
ยมานตกะ
ยมานตกะ (ภาษาทิเบต:གཤིན་རྗེ་གཤེད་ Gshin-rje-gshed) เป็นเทพยิดัมหรือผู้ปกป้องธรรมในภาคดุร้ายองค์หนึ่งตามความเชื่อของชาวพุทธในทิเบต แปลว่า ที่ตายของพระยม หรือผู้ทำให้พระยมเกรงกลัว เชื่อกันว่าเป็นภาคดุของพระมัญชุศรีโพธิสัตว์ เพื่อปราบพระยม และอาจสร้างขึ้นเพื่อลดทอนอำนาจของเทพเจ้าในศาสนาฮินดู โดยเฉพาะไศวนิกาย
มีศีรษะเป็นวัว กายสีน้ำเงินเข้ม มีหลายแบบ ประจำอยู่ทิศใต้ของพุทธมณฑล ผมสีน้ำตาล ตกแต่งร่างกายด้วยพวงมาลัยหัวกะโหลก ถือหัวกะโหลกบรรจุเลือดและไม้เท้าที่เสียบศีรษะอยู่ เท้าเหยียบบนร่างของมนุษย์ อสูร และยักษ์ ศักติคือปษุธารี (ผู้ถือห่วง) ซึ่งมีศีราะเป็นสุกรตัวเมีย
รูปลักษณ์อื่นของยมานตกะมีอีกหลายแบบ ตัวอย่างเช่น วัชรไภรวะ (สายฟ้าผู้น่ากลัว) ซึ่งมีเก้าหัว สามสิบสี่แขนและสิบหกเท้า ลักษณะดังกล่าวนี้คล้ายคลึงกับยิดัมอีก 2 องค์คือ เหรุกะ และมหากาฬ
คานาริยะ
คานาริยะ () เป็นซิงเกิลที่ 12 ของอายูมิ ฮามาซากิ เป็นเพลงลับในอัลบั้ม LOVEppears วางจำหน่ายเมื่อวันที่ 8 ธันวาคม พ.ศ. 2542 เปิดตัวที่อันดับ 1 ของออริกอนชาร์ตในสัปดาห์แรก 248,000 แผ่น และมียอดขายรวมประมาณ 289,000 แผ่น ซิงเกิล kanariya เป็นซิงเกิลที่ใช้แผ่นซีดีแทนหน้าปกซิงเกิล โดยมิวสิควิดีโอเพลงนี้ได้ใช้เพลง kanariya "Jonathan Peters Vocal Club Mix" ซึ่งเป็นเวอร์ชันรีมิกซ์
ภาษาสอบถาม
ภาษาสอบถาม (Query language) เป็นภาษาคอมพิวเตอร์ที่ใช้สำหรับสอบถามหรือจัดการกับข้อมูลใน DBMS โดยภาษาประเภทนี้ที่ได้รับความนิยมสูงสุดคือ ภาษาสอบถามเชิงโครงสร้าง
(Structure Query Language: SQL) คิดค้นโดยนักวิทยาศาสตร์ของไอบีเอ็มในทศวรรษที่ 1970 มีรูปแบบคำสั่งที่คล้ายกับ
ประโยคในภาษาอังกฤษมาก ซึ่งปัจจุบันองค์กร แอนซี ได้ประกาศให้ภาษาสอบถามเชิงโครงสร้าง
เป็นภาษามาตรฐานสำหรับระบบการจัดการฐานข้อมูลเชิงสัมพันธ์ (Relational Database management System หรือ RDBMS) เป็นระบบ DBMS แบบที่ใช้กันแพร่หลายที่สุดในปัจจุบัน
ระบบการจัดการฐานข้อมูลเชิงสัมพันธ์ทุกระบบจะใช้คำสั่งพื้นฐานของภาษา SQL ได้เหมือน ๆ กัน แต่อาจมีคำสั่งพิเศษที่แตกต่างกันบ้าง
เนื่องจากบริษัทผู้ผลิตแต่ละรายก็พยายามที่จะพัฒนา RDBMS ของตนเองให้มีลักษณะที่เด่นกว่าระบบอื่นโดยเพิ่มคุณสมบัติที่เกินข้อกำหนดของ
แอนซี ซึ่งคิดว่าจะเป็นประโยชน์ต่อผู้ใช้เข้าไป
พระที่นั่งไชยชุมพล
พระที่นั่งไชยชุมพล ตั้งอยู่บนกำแพงพระบรมมหาราชวังด้านตะวันออก ฝั่งถนนสนามไชย ตรงกับพระอุโบสถวัดพระศรีรัตนศาสดาราม เป็นพระที่นั่งพลับพลาชั้นเดียว กว้าง ๔.๗๕ เมตร ยาว ๘.๗๐ เมตร หลังคามุงกระเบื้องตะกั่วลดหลั่น ๒ ชั้นประดับด้วยช่อฟ้า ใบระกา และหางหงส์ พระบาทสมเด็จพระจอมเกล้าเจ้าอยู่หัว โปรดให้สร้างขึ้นเพื่อใช้เป็นที่ประทับในการทอดพระเนตรกระบวนแห่พระยาชิงช้าในพระราชพิธีตรียัมปวาย และใช้ทอดพระเนตรตรวจตราการฝึกทหาร
นอกจากนี้ พระบาทสมเด็จพระจุลจอมเกล้าเจ้าอยุ่หัวยังโปรดเกล้าฯ ให้ประกอบพระราชพิธีสังเวยพระสยามเทวาธิราชและสังเวยเทพยดา ณ พระที่นั่งองค์นี้ ในปี พ.ศ. ๒๔๒๓ ก่อนที่จะย้ายไปประกอบพิธีที่พระที่นั่งไพศาลทักษิณในปีต่อมา
ฆาตกรต่อเนื่อง
ฆาตกรต่อเนื่อง () หมายถึง บุคคลที่ก่อคดีฆาตกรรมขึ้น โดยมีเหยื่อผู้เคราะห์ร้ายตั้งแต่ 3 คนขึ้นไป หรือก่อเหตุมาแล้วอย่างน้อย 3 ครั้ง ในช่วงระยะเวลาที่มีชีวิตอยู่ ฆาตกรต่อเนื่องส่วนมาก จะเป็นผู้ที่มีพฤติกรรมที่ตัดขาดจากสังคมภายนอก (Antisocial Personality Disorder) และไม่ได้เป็นบ้า ดูจากภายนอกแล้วจะเหมือนกับคนปกติทั่วไป บางครั้งจะมีเสน่ห์ด้วยซ้ำ.
ฆาตกรต่อเนื่องหลายคนจะมีพื้นฐานความหลังที่ขมขื่น โดยมากมักจะเป็นผู้ที่ถูกทำร้ายจิตใจอย่างรุนแรง ถูกทารุณกรรม หรือถูกล่วงละเมิดทางเพศ เมื่อครั้งยังเด็ก ซึ่งบ่อยครั้งที่คดีที่ฆาตกรต่อเนื่องก่อมีความเกี่ยวพัน หรือคล้ายคลึงกับเหตุการณ์ที่ตนประสบมาในอดีต นักจิตวิทยาได้ให้ข้อสันนิษฐาน ถึงที่มาของแรงจูงใจในการก่อคดีของฆาตกรต่อเนื่องไว้หลายสมมติฐาน ส่วนมากมักเกี่ยวกับการทารุณกรรม และการล่วงละเมิดทางเพศ บางครั้งก็เป็นความอับอายที่ถูกล่วงละเมิดในวัยเด็ก หรือมีความกดดันจากความอดอยาก จากการมีฐานะทางสังคมต้อยต่ำเมื่อโตขึ้น และคดีที่ฆาตกรต่อเนื่องก่อขึ้นนี้ มักจะเป็นการระบายความแค้นส่วนตัว ทำให้ตนเองรู้สึกมีอำนาจในช่วงเวลาที่ลงมือฆ่า ซึ่งหลังจากนั้นเป็นต้นมา เรื่องราวคดีที่ฆาตกรต่อเนื่องนั้นๆ ก่อขึ้นก็จะเป็นที่รับรู้ของสาธารณชน สร้างความหวาดกลัวไปทั่ว ซึ่งแรงจูงใจของฆาตกรต่อเนื่อง จะแตกต่างกับพวกมือสังหารที่ก่อคดีฆาตกรรมเพื่อผลประโยชน์
นักจิตวิทยาได้ตั้งอีกสมมติฐานที่ว่า ฆาตกรต่อเนื่องเป็นพวกที่ไม่มีพัฒนาการทางอารมณ์ ทำให้กลายเป็นพวกแปลกแยกและถูกปฏิเสธจากสังคมภายนอก เป็นผลทำให้บุคคลเหล่านี้ สามารถก่อคดีได้โดยที่ไม่รู้สึกผิดแม้แต่น้อย และไม่ใช่กรณีของฆาตกรรมอำพราง บางกรณีการถูกเยาะเย้ย หรือกดขี่ทางสังคมก็เป็นอีกเหตุจูงใจหนึ่ง
ฆาตกรต่อเนื่องมักมีความสนใจหรือพยายามที่จะสนใจ ในเรื่องที่เหยื่อชื่นชอบเป็นพิเศษ เช่น การเรียน การแข่งขัน เรื่องเพศ ฯลฯ เมื่อก่อคดีพวกฆาตกรต่อเนื่อง มักจะมีความรู้สึกที่คล้ายกับ กำลังทำการค้นคว้าวิจัยบางสิ่งบางอย่างของนักวิทยาศาสตร์ ซึ่งไม่มีความรู้สึกผิด กับสิ่งที่ตนนำมาทดลองเหมือนกับการนำกบมาชำแหละเพื่อศึกษาโครงสร้าง ฆาตกรต่อเนื่องจะพยายามเข้าใจถึงตัวตนที่แท้จริงของตน ก็เมื่อได้ก่อคดีในแต่ละครั้ง ด้วยการสร้างความเจ็บปวดให้เหยื่อ และประเมินสภาพของศพเมื่อเหยื่อตายไปแล้ว
งูสิงธรรมดา
งูสิงธรรมดา หรือ งูสิงบ้าน หรือ งูเห่าตะลาน (; ) เป็นสัตว์เลื้อยคลานจำพวกงูสิงชนิดหนึ่ง จัดอยู่ในวงศ์งูพิษเขี้ยวหลัง (Colubridae)
มีความยาวเมื่อโตเต็มที่ประมาณ 1,400 มิลลิเมตร และหางยาว 445 มิลลิเมตร หัวยาวและส่วนของหัวกว้างกว่าลำคอเล็กน้อย ส่วนปลายของหัวมน ตาใหญ่มาก ลำตัวกลมและยาว หางยาวและส่วนปลายหางเรียว ผิวหนังลำตัวมีเกล็ดปกคลุม เกล็ดบนหัวเป็นแผ่นกว้าง เกล็ดบนหลังทางส่วนต้นของลำตัวมีขนาดใหญ่และพื้นผิวเรียบ เกล็ดท้องขยายกว้าง เกล็ดใต้หางเป็นแถวคู่ เกล็ดรอบลำตัวในตำแหน่งกึ่งกลางตัวจำนวน 15 เกล็ด เกล็ดท้องจำนวน 170 เกล็ด และเกล็ดใต้หางจำนวน 125 เกล็ด ลำตัวมีด้านบนของหัวและบนหลังครึ่งทางด้านหน้าของลำตัวสีน้ำตาลหรือสีน้ำตาลอมเขียว ส่วนครึ่งทางด้านท้ายของลำตัวสีน้ำตาล เกล็ดปกคลุมลำตัวและหางมีขอบแผ่นเกล็ดสีจางหรือสีขาว ซึ่งสีขาวของขอบแผ่นเกล็ดได้ขยายกว้างขึ้นตามลำดับไปทางด้านท้ายลำตัวและหาง ทำให้ด้านท้ายของลำตัว โดยเฉพาะหาง เป็นสีขาวที่มีโครงข่ายร่างแหสีดำ คาง ใต้คอ และด้านท้องสีขาวอมน้ำตาล ด้านใต้หางสีขาว งูวัยอ่อนมีจุดเล็กสีขาวเรียงตัวเป็นแถวพาดขวาง (ไม่เป็นระเบียบ) เป็นระยะอยู่ทางส่วนต้นของลำตัว
พบกระจายพันธุ์ในทุกประเทศในภูมิภาคเอเชียอาคเนย์ และอนุทวีปอินเดีย เป็นงูที่กินหนูเป็นอาหารหลัก ออกหากินในเวลากลางวันบนพื้นดิน แต่ขึ้นต้นไม้ได้ดีและรวดเร็ว ว่ายน้ำได้ ประกอบกับมีพฤติกรรมการขู่และชูหัวพร้อมส่งเสียงขู่ฟ่อคล้ายงูเห่า ซึ่งเป็นงูที่ไม่มีพิษ ไม่มีอันตราย กัดคนไม่ตาย
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
ลายกระจัง
ลายกระจัง คำผวน: ลังกระจาย เป็นลายพื้นฐานประเภทหนึ่งที่สำคัญของลายไทย มีพื้นฐานจากธรรมชาติ เช่นเดียวกับลายกระหนก
ลายประจำยาม
ลายประจำยาม เป็นลายไทย พื้นฐานอีกประเภทหนึ่ง นอกเหนือจากลายกระจัง และลายกระหนก เป็นลายที่ใช้สำหรับการออกลาย ผูกลาย (ประดิษฐ์ลาย) สำหรับลายอื่น ๆ ต่อไป เช่น ลายรักร้อย ลายหน้ากระดาน ลายประจำยามก้านแย่ง และลายราชวัตร เป็นต้น
ลายประจำยาม จะอยู่ในรูปสี่เหลี่ยมทแยงมุม ประกอบด้วยวงกลมและกระจังใบเทศ ถ้าเป็นตัวย่อจะเป็นกระจังตาอ้อย
ลายประเภทอื่น ที่อยู่ในลักษณะเช่นเดียวกับลายประจำยาม ได้แก่ พุ่มทรงข้าวบิณฑ ลายหน้าขบ
แอพเพียรส์
แอ็พเพียรส์ () เป็นซิงเกิลที่ 11 ของอายูมิ ฮามาซากิ เป็นเพลงในอัลบั้ม LOVEppears วางจำหน่ายเมื่อวันที่ 10 พฤศจิกายน พ.ศ. 2542 เปิดตัวที่อันดับ 2 ของออริกอนชาร์ตในสัปดาห์แรก 274,000 แผ่น และมียอดขายรวมประมาณ 291,000 แผ่น
ปกซิงเกิล appears มีความคล้ายคลึงกับปกอัลบั้ม LOVEppears โดยต่างกันที่เพียงสีผิวเท่านั้น และมิวสิกวิดีโอเพลงใช้เพลง appears“99 Greeting Mix” ซึ่งเป็นเวอร์ชันรีมิกซ์ และยังเป็นเพลงประกอบโฆษณาของบริษัทเครื่องสำอางคาโอในประเทศญี่ปุ่น
ในปี พ.ศ. 2546 ได้มีการนำเพลง appears มาเรียบเรียงทำนองใหม่บรรจุอยู่ในอัลบั้มรวมเพลงบัลลาร์ดที่ชื่อว่า A BALLARDS
เฮโนเฮโนโมเฮจิ
เฮโนเฮโนโมเฮจิ () หรือ เฮเฮโนโนโมเฮจิ () เป็นภาพโครงสร้างใบหน้าที่วาดโดยเด็กนักเรียนชาวญี่ปุ่น โดยใช้ตัวอักษรฮิรางานะ 7 ตัวมาประกอบกันเป็นใบหน้า เด็กชาวญี่ปุ่นมักวาดเฮโนเฮโนโมเฮจิลงบนใบหน้าของหุ่นไล่กาและตุ๊กตาไล่ฝน
เอ (เพลงของอายูมิ ฮามาซากิ)
เอ () เป็นซิงเกิลที่ 10 ของอายูมิ ฮามาซากิ เป็นควอดรุพเพิล เอ ไซด์ซิงเกิลแรกและซิงเกิลเดียวของอายูมิ ฮามาซากิ ทุกเพลงบรรจุอยู่ในอัลบั้ม LOVEppears วางจำหน่ายเมื่อวันที่ 11 สิงหาคม พ.ศ. 2542 เปิดตัวที่อันดับ 1 ของออริกอนชาร์ตนานถึง 3 สัปดาห์ โดยในสัปดาห์แรกมียอดขาย 508,940 แผ่น และมียอดขายรวมประมาณ 1,670,000 แผ่น โดยเป็นซิงเกิลที่มียอดขายมากที่สุดของอายูมิ ฮามาซากิ และยังติดอันดับที่ 3 ของออริกอนชาร์ตประจำปี พ.ศ. 2542 อีกด้วย
เพลง Trauma และ monochrome เป็นเพลงประกอบโฆษณาของ "เจที พีช วอเตอร์ ดริงก์" ส่วนเพลง Too Late เป็นเพลงประกอบโฆษณาสกู๊ตเตอร์ของฮอนด้า รุ่น Giorno CREA และเพลง End roll "HΛL's Mix" เป็นเพลงประกอบโฆษณาเครื่องดื่มโคล่าของบริษัทโมรินากะ
เพลง Trauma มักจะอยู่ในช่วงอังกอร์ในทุกๆคอนเสิร์ตของอายูมิ ฮามาซากิอยู่เสมอ ซึ่งคล้ายกันกับเพลง Boys & Girls ที่มักจะมีการแสดงสดอยู่ในทุกๆคอนเสิร์ตของอายูมิเสมอ
ซิงเกิล A ไม่มีมิวสิควิดีโอ แต่มีโปรโมชั่นวิดีโอเท่านั้น และมีเพียงแค่ 2 เพลง คือ Trauma และ End roll เท่านั้นที่บรรจุอยู่ในอัลบั้ม A BEST
บอยส์แอนด์เกิร์ลส์
บอยส์แอนด์เกิร์ลส์ () เป็นซิงเกิลที่ 9 ของอายูมิ ฮามาซากิ วางจำหน่ายเมื่อวันที่ 14 กรกฎาคม พ.ศ. 2542 โดยเปิดตัวสัปดาห์แรกที่อันดับที่ 2 ของชาร์ตออริกอน ด้วยยอดขาย 262,000 แผ่น เนื่องจากซิงเกิล "บีทูเก็ทเทอร์" ของอามิ ซุซูกิวางขายในวันเดียวกัน แต่ต่อมาก็สามารถขึ้นถึงอันดับที่ 1 ชาร์ตออริกอนได้ในสัปดาห์ถัดมา โดยสามารถครองอันดับที่ 1 ได้นานถึง 3 สัปดาห์ และมียอดขายมากกว่า 1 ล้านแผ่น โดยเป็นซิงเกิลที่มียอดขายสูงสุดตลอดกาลของญี่ปุ่นในลำดับที่ 221
"บอยส์แอนด์เกิร์ลส์" เป็นซิงเกิลแรกของอายูมิที่สามารถขึ้นถึงอันดับที่ 1 ออริกอนชาร์ตยาวนานถึง 3 สัปดาห์ และมียอดขายมากกว่า 1 ล้านแผ่นเป็นซิงเกิลแรก จึงส่งผลให้อายูมิแจ้งเกิดในวงการเพลงของญี่ปุ่น โดยเป็นปีแรกที่เธอสามารถเข้าร่วมงานขาว-แดงของสถานีโทรทัศน์ HNK อีกทั้งยังส่งผลให้ซิงเกิลต่อๆมาของเธอขึ้นอันดับที่ 1 ชาร์ตออริกอนเกือบทุกซิงเกิลจนถึงทุกวันน
เพลง "บอยส์แอนด์เกิร์ลส์" อายูมิจะร้องในคอนเสิร์ตของเธอบ่อยครั้ง ซึ่งเหมือนกับเพลง "Trauma" มักจะอยู่ในช่วงอังกอร์ในทุกๆคอนเสิร์ตของเธอ
น้ำเต้า
น้ำเต้า () คือพืชล้มลุกชนิดหนึ่งที่อยู่ในตระกูลแตง อยู่ในวงศ์ Cucurbitaceae
น้ำเต้ามีถิ่นกำเนิดอยู่ในทวีปแอฟริกาตอนใต้ เป็นไม้เถาล้มลุกอายุปีเดียว พบได้ในทั่วไปในทุกภาคของประเทศไทย มีหลายสายพันธุ์ เช่น น้ำเต้าทรงเซียน นิยมทำเป็นเครื่องประดับ น้ำเต้าขมไม่นิยมปลูกหาได้ยาก ส่วนใหญ่ปลูกเพื่อทำเป็นยาเท่านั้น ในทางสมุนไพรชาวอินเดียจะใช้ผลของน้ำเต้าในการประกอบอาหารให้ผู้ช่วยโรคเบาหวานและความดันโลหิตสูงรับประทาน และในประเทศจีนมีการรับประทานน้ำเต้าเพื่อควบคุมเบาหวาน สรรพคุณเป็นยาเย็นและชื้น มีประโยชนสำหรับผู้ป่วยโรคหัวใจและชราภาพ
ล่อ
ล่อ () เดิมเรียกว่า ฬ่อ เป็นสัตว์พันธุ์ผสมระหว่าง ลาตัวผู้และม้าตัวเมีย ม้าและลาเป็นสัตว์คนละสปีชีส์ที่มีจำนวนโครโมโซมแตกต่างกัน โดยเมื่อมีการผสมออกมาแล้ว ล่อตัวผู้ทั้งหมดและล่อตัวเมียส่วนใหญ่จะเป็นหมัน สำหรับสัตว์ผสมระหว่างม้าตัวผู้และลาตัวเมีย จะถูกเรียกว่า ฮินนี
ล่อถูกนิยมนำมาใช้ในการเป็นพาหนะสำหรับขนของ โดยขนาดและปริมาณของที่สามารถบรรทุกได้จะขึ้นอยู่กับสายพันธุ์และน้ำหนักตัวของล่อเอง คุณสมบัติเด่นของล่อจะมี ความอดทน เท้าที่มั่นคง และมีชีวิตยืนยาวกว่าม้า ขณะเดียวกันมีความฉลาด เชื่อง และเดินทางรวดเร็วกว่าลา
ล่อตัวเมียสามารถตั้งครรภ์ได้เนื่องจากมีรังไข่แม้ว่าโอกาสจะต่ำก็ตาม
ตำนานชีวิตดาร์เรน แชน
ตำนานชีวิตดาร์เรน แชน เป็นชุดนวนิยายสยองขวัญแฟนตาซี เขียนโดย ดาร์เรน โอชอนิสซี ชาวไอร์แลนด์ มีทั้งหมด 12 เล่ม แปลเป็นภาษาไทยแล้วจำนวน 12 เล่ม และทาง Universal Studios กำลังจะสร้างสามเล่มแรกเป็นภาพยนตร์ มีกำหนดฉาย พ.ศ. 2551 ในชื่อ Cirque Du Freakพี่น้องของผีดูดเลือดที่แยกตัวออกไปเมื่อหลายร้อยปี เนื่องจากเชื่อว่าการไม่ดูดเลือดเหยื่อให้หมดตัวเป็นเรื่องน่าละอาย ทำให้มีผิวสีม่วงและตา ปาก เส้นผมเป็นสีแดงเป็นมนุษย์ธรรมดา แต่เรียนรู้การต่อสู้แบบปีศาจดูดเลือด มีรอยสักรูปตัววีอยู่ที่เหนือใบหูข้างใดข้างหนึ่ง และทาสีแดงรอบดวงตาเป็นมนุษย์ธรรมดาเหมือนกับปีศาจดูดเลือด แต่เข้าร่วมกับผีดูดเลือด ส่วนใหญ่จะเป็นคนเร่ร่อน คนจรจัดและขอทาน มีโทรศัพท์ไว้คอยติดต่อเรื่องปีศาจดูดเลือด ก่อตั้งโดยอลิซ เบอร์เจสและเด็บบี เฮมล็อกเป็นคณะรวมผู้ที่มีความสามารถน่าทึ่ง ออกแสดงไปทั่วทุกสถานที่
ผจญโลกแวมไพร์มรณะ เป็นภาพยนตร์ที่ดัดแปลงมาจากหนังสือสามเล่มแรกในหนังสือชุดนี้
เสขิยวัตร
เสขิยวัตร เป็นส่วนหนึ่งของวินัยบัญญัติของภิกษุ (ศีล 227 ข้อ) กล่าวคือ วัตรที่ภิกษุจะต้องศึกษา จัดเป็น 4 หมวด ได้แก่
ตัวอย่างที่พบได้ทั่วไป เช่น ภิกษุจะไม่ยืนถ่ายปัสสาวะหรืออุจจาระ, ภิกษุจะไม่ยืนดื่มน้ำ เป็นต้น
ปฐวีธาตุ
ปฐวีธาตุ คือ ธาตุดินอันมีลักษณะข้นแข็ง ในกายนี้มี ผม(เกศา) ขน(โลมา) เล็บ(นะขา) ฟัน(ทันตา) หนัง(ตะโจ) เนื้อ(มังสัง) เอ็น กระดูก เยื่อในกระดูก ม้าม หัวใจ (หะทะยัง) ตับ พังผืด ไต ปอด ไส้ใหญ่ ไส้น้อย อาหารใหม่ อาหารเก่า (กะรีสัง อุจจาระ)
ทฤษฎีการกำเนิดจักรวาล
ทฤษฎีการกำเนิดจักรวาล () หมายถึงทฤษฎีใด ๆ ที่เกี่ยวข้องกับที่มาของของตัวตนหรือต้นกำเนิดของจักรวาล หรือต้นตอของความเชื่อเกี่ยวกับความเป็นจริงในกำเนิดของจักรวาล คือ "cosmogony" มาจากภาษากรีก κοσμογονία หรือ κοσμογενία ที่กลายมาจาก κόσμος ที่แปลว่า "cosmos" ในบริบทเฉพาะทางวิทยาศาสตร์อวกาศและดาราศาสตร์ ทฤษฎีการกำเนิดจักรวาลหมายถึงทฤษฎีว่าด้วยกำเนิดของระบบสุริยะและการศึกษาเกี่ยวกับระบบสุริยะ เช่น ทฤษฎีเนบิวลาสุริยะ เป็นต้น
ทฤษฎีการกำเนิดจักรวาลสามารถแยกแตกต่างออกจากวิชาจักรวาลวิทยา (Cosmology) ซึ่งเป็นการศึกษาเกี่ยวกับจักรวาลโดยรวมและเกี่ยวกับเรื่องราวตัวตนที่เป็นมาโดยตลอดของจักรวาลซึ่งโดยทางเทคนิคจะไม่แตะโดยตรงกับต้นตอแท้ ๆ ของจักรวาล อย่างไรก็ดี ก็ยังมีความคลุมเครือระหว่างระหว่างคำทั้งสองนี้อยู่บ้าง เช่น "วิชาจักรวาลวิทยา" ถกเถียงไปทางด้าน "เทววิทยา" ที่เกี่ยวข้องกับการมีตัวตนของพระเจ้ามากกว่าความคิดเกี่ยวกับจักรวาล ในเชิงปฏิบัติก็ยังคงมีความแตกต่างในความคิดทางวิทยาศาสตร์ระหว่าง "ทฤษฎีการกำเนิดจักรวาล" และ "จักรวาลวิทยา"
"จักรวาลวิทยากายภาพ" เป็นวิทยาศาสตร์ที่พยายามอธิบายถึงการสังเกตการณ์ทั้งหมดที่อยู่ในข่ายของวิวัฒนาการและลักษณะของจักรวาลโดยรวม คำถามที่ว่าทำไมจักรวาลจึงมีพฤติกรรมเป็นไปดังพรรณาไว้โดยนักฟิสิกส์และนักจักรวาลวิทยาว่าเป็น"วิชานอกวิทยาศาสตร์" (extra-scientific) แม้จะมีการการอนุมานหลาย ๆ ด้าน จากมุมมองที่รวมถึงการประมาณค่านอกช่วงในทฤษฎีทางวิทยาศาสตร์ที่จะไม่ทดสอบความคิดเชิงระบอบ เชิงปรัชญาหรือทางศาสนา
ความพยายามที่จะสร้าง "ทฤษฎีการกำเนิดจักรวาล" เชิงธรรมชาตินิยมขึ้นอยู่กับข้อจำกัดที่แตกต่างกัน 2 ประการ ข้อแรกตั้งอยู่บนพื้นฐานของปรัชญาทางวิทยาศาสตร์และข้อจำกัดทางญาณวิทยาในวิทยาศาสตร์เอง โดยเฉพาะกับข้อห่วงใยที่การสอบสวนเชิงวิทยาศาสตร์จะตั้งคำถามว่า ""ทำไม" จักรวาลจึงมีอยู่ได้" อีกข้อหนึ่งที่ค่อนมาทางปัญหาเชิงปฏิบัติคือ การไม่มีรูปจำลองทางกายภาพที่สามารถอธิบาย "ขณะแรกสุด" ของการเกิดจักรวาล ที่เรียกว่าพลังค์ไทม์ (Planck time) ได้เพราะการขาด"ทฤษฎีที่คงเส้นคงวา" ว่าด้วยแรงโน้มถ่วงควอนตัม^~^
ข้อสมมุติของฝ่ายธรรมชาตินิยมที่เน้นวิธีการเชิงวิทยาศาสตร์ได้ทำให้นักวิทยาศาสตร์บางคนโดยเฉพาะสาขาการวิจัยเชิงสังเกตตั้งคำถามว่าจริง ๆ แล้วเหตุผลขั้นอันติมะ (ultimate) หรือต้นตอแห่งการมีอยู่ของจักรวาลจะอธิบายด้วยคำตอบทางวิทยาศาสตร์ได้หรือไม่ โดยเฉพาะเมื่อ "หลักการแห่งเหตุผลอันเพียงพอ" (principle of sufficient reason) ดูเหมือนจะบ่งชี้ไปได้ว่าน่าจะมีคำตอบเช่นว่านี้ได้ แต่คำอธิบายที่น่าพอใจทางวิทยาศาสตร์จะได้มาจากการสอบสวนเชิงวิทยาศาสตร์หรือไม่ ยังเป็นเรื่องที่ต้องโต้เถียงกันได้มาก การตรวจสอบทฤษฎีการกำเนิดจักรวาลด้วยวิทยาศาสตร์ โดยใช้แบบจำลองทางกายภาพที่มีอยู่เดิมย่อมต้องพบกับความท้าทายมากพอควร ตัวอย่างเช่นสมการที่ใช้พัฒนาแบบจำลองของต้นตอที่มาในตัวมันเองแล้วก็ยังไม่สามารถอธิบายได้ว่าจักรวาลเกิดขึ้นมาได้อย่างไร
พลังค์ไทม์ (10 ยกกำลังลบ 43 วินาที) คือเวลาที่โฟตอนเดินทางด้วยความเร็วแสงเป็นระยะทางเท่ากับ "ความยาวพลังค์" ได้มีการเสนอให้ใช้เป็น "เวลาควอนตัม" การวัดที่เล็กสุดของเวลาแม้ทฤษฎีฟิสิกส์ปัจจบันยังไม่มีการแจงนับเวลาในเชิงปริมาณ
ทูบี (เพลงของอายูมิ ฮามาซากิ)
ทู บี () เป็นซิงเกิลที่ 8 ของอายูมิ ฮามาซากิที่วางจำหน่ายหลังจากออกซิงเกิล LOVE ~Destiny~ / LOVE ~since 1999~ ได้ไม่ถึงหนึ่งเดือน โดยวางจำหน่ายเมื่อวันที่ 12 พฤษภาคม พ.ศ. 2542 โดยเปิดตัวสัปดาห์แรกที่อันดับที่ 4 ของออริกอนชาร์ตด้วยยอดขาย 109,860 แผ่น ถึงแม้ว่าซิงเกิลนี้จะไม่ประสบความสำเร็จเหมือนซิงเกิลแล้วอย่าง LOVE ~Destiny~ / LOVE ~since 1999~ ที่เปิดตัวที่อันดับที่ 1 ออริกอนชาร์ต แต่ก็มียอดขายเปิดตัวมากกว่าซึ่งเกิ้ลที่ผ่านๆมาของอายูมิ
เพลง TO BE เป็นเพลงแรกของอายูมิที่แต่งขึ้นโดย D.A.I ถึงแม้ว่าซิงเกิลนี้จะไม่ประสบความสำเร็จเท่าซิงเกิลที่แล้ว แต่ก็ทำให้อายูมิเป็นที่รู้จักในวงการบันเทิงมากขึ้น
ซิงเกิล TO BE ได้ทำขึ้นมาใหม่ในปี พ.ศ. 2544 โดยได้ทำในรูปของซิงเกิลขนาด 12 ซม. และเพิ่มเพลงรีมิกซ์เข้าไป โดยเปิดตัวที่อันดับที่ 26 ของออริกอนชาร์ต จึงทำให้ยอดรวมทั้งหมดของซิงเกิลนี้มากกว่า 350,000 แผ่น
เลิฟ ~เดสทินี~ / เลิฟ ~ซินส์ 1999~
เลิฟ ~เดสทินี~ / เลิฟ ~ซินส์ 1999~ () เป็นซิงเกิลที่ 7 ของอายูมิ ฮามาซากิ วางจำหน่ายเมื่อวันที่ 14 เมษายน พ.ศ. 2542 เป็นซิงเกิลแรกที่เปิดตัวสัปดาห์แรกในอันดับที่ 1 ของออริกอนชาร์ตด้วยยอดขาย 71,000 แผ่น เพลง LOVE ~Destiny~ เป็นเพลงปรพกอบละครเรื่อง "เซมิดับเบิ้ล" ส่วนเพลงหน้าบีอย่าง LOVE ~since 1999~ ร้องคู่กับสึงกุ
ซิงเกิล LOVE ~Destiny~ / LOVE ~since 1999~ ได้ทำขึ้นมาใหม่ในปี พ.ศ. 2544 โดยได้ทำในรูปของซิงเกิลขนาด 12 ซม. และเพิ่มเพลงรีมิกซ์เข้าไป โดยเปิดตัวที่อันดับที่ 20 ของออริกอนชาร์ต จึงทำให้ยอดรวมทั้งหมดของซิงเกิลนี้มากกว่า 690,000 แผ่น
วอตเอเวอร์
วอตเอเวอร์ () เป็นซิงเกิลที่ 6 ของอายูมิ ฮามาซากิ วางจำหน่ายเมื่อวันที่ 10 กุมภาพันธ์ พ.ศ. 2542 เปิดตัวสัปดาห์แรกในอันดับที่ 5 ของออริกอนชาร์ตด้วยยอดขาย 71,000 แผ่น เพลง WHATEVER เป็นเพลงประกอบรายการอาซายัน และยังเป็นเพลงประกอบโฆษณาของเซเว่น อีเลฟเว่นในแคมเปญวันวาเลนไทน์
ซิงเกิล WHATEVER ได้ทำขึ้นมาใหม่ในปี พ.ศ. 2544 โดยได้ทำในรูปของซิงเกิลขนาด 12 ซม. และเพิ่มเพลงรีมิกซ์เข้าไป โดยเปิดตัวในอันดับที่ 28 ของออริกอนชาร์ต จึงทำให้ยอดรวมทั้งหมดของซิงเกิลนี้มากกว่า 220,000 แผ่น
ธัญสก พันสิทธิวรกุล
ธัญสก พันสิทธิวรกุล () เกิดเมื่อวันที่ 22 ตุลาคม พ.ศ. 2516 เป็นผู้กำกับภาพยนตร์อิสระ สำเร็จการศึกษาจาก ภาควิชาศิลปศึกษา คณะครุศาสตร์ จุฬาลงกรณ์มหาวิทยาลัย เคยเป็นคอลัมนิสต์ให้กับนิยสารมากมาย อาทิเช่น หนัง:ไทย อะเดย์ มีผลงานภาพยนตร์สั้น ภาพยนตร์สารคดี ภาพยนตร์ทดลอง ซึ่งเคยฉายตามเทศกาลต่าง ๆ มาแล้วไม่ต่ำกว่า 100 เทศกาลทั่วโลก เช่น เทศกาลภาพยนตร์นานาชาติเบอร์ลิน เทศกาลภาพยนตร์นานาชาติ ร็อตเตอร์ดัม ฯลฯ
เขาเคยได้รางวัลยอดเยี่ยม จากเทศกาลสารคดีนานาชาติไต้หวัน ครั้งที่ 4 เมื่อปี 2004 จากสารคดีเรื่อง สวรรค์สุดเอื้อม Happy Berry โครงการภาพยตร์เรื่อง ศาลาคนเศร้า Heartbreak Pavilion ของเขาได้รับรางวัลสูงสุดจาก PPP (Pusan Promotion Plan) ในเทศกาลภาพยนตร์นานาชาติเมืองปูซาน เมื่อปี 2005 ปี 2007 เขายังเคยได้รับรางวัลศิลปาธร ซึ่งเป็นการมอบรางวัลให้แก่ผู้สร้างสรรค์ผลงานศิลปะในสาขาต่าง ๆ เป็นประจำทุกปี โดยผู้ที่เคยได้รับรางวัลนี้ ได้แก่ อภิชาติพงศ์ วีระเศรษฐกุล วิศิษฏ์ ศาสนเที่ยง เป็นเอก รัตนเรือง ปัจจุบันเป็นอาจารย์พิเศษทางด้านภาพยนตร์ให้กับมหาวิทยาลัยกรุงเทพ และเขียนคอลัมน์ให้กับนิตยสารไบโอสโคป
พฤติกรรมศาสตร์
พฤติกรรมศาสตร์ () หมายถึงคำศัพท์ทั่วไปที่ใช้ในสาขาวิชาต่าง ๆ ที่เกี่ยวข้องกับกิจกรรมและปฏิสัมพันธ์ระหว่างสิ่งมีชีวิตในโลกธรรมชาติ พฤติกรรมศาสตร์เกี่ยวข้องกับการวิเคราะห์อย่างเป็นระบบและการสืบค้นหาพฤติกรรมของมนุษย์และสัตว์ผ่านการควบคุมและการสังเกตการณ์เชิงทดลองแบบธรรมชาติและการวางกฎเกณฑ์อันเข้มงวด
อย่างไรก็ดี เมื่อเร็ว ๆ นี้ ภาควิชาในสาขาจิตวิทยาหลายแห่งได้ยอมรับคำศัพท์เฉพาะนี้เพื่อใช้ในการกล่าวถึงกลุ่มบุคคลที่ทำการศึกษาคำถามเชิงพฤติกรรมอย่างเป็นวิทยาศาสตร์ที่แตกต่างอย่างเด่นชัดไปจากการศึกษาเรื่องทั่วไปทางจิตวิทยา
พฤติกรรมศาสตร์ มักสับสนกับ สังคมศาสตร์ แม้ศัพท์เฉพาะทั้งสองคำนี้จะมีความสัมพันธ์อย่างกว้าง ๆ ระหว่างกัน เป็นการศึกษากระบวนการพฤติกรรมอย่างเป็นระบบคล้ายกัน แต่ก็แตกต่างกันในระดับการวิเคราะห์เชิงวิทยศาสตร์ในหลายมิติของพฤติกรรม พฤติกรรมศาสตร์เน้นอย่างชัดเจนในด้านการสอบสวนกระบวนการตัดสินใจและกลยุทธการสื่อความภายในหรือระหว่างสิ่งมีชีวิตในระบบสังคม พฤติกรรมศาสตร์เกี่ยวข้องกับสาขาอื่น ๆ เช่น จิตวิทยา และประสาทวิทยาศาสตร์สังคม
พฤติกรรมศาสตร์แบ่งเป็นประเภทอย่างกว้าง ๆ ได้ 2 ประเภทคือ วิทยาศาสตร์การตัดสินใจเชิงประสาท (Neural-Decision sciences) และ วิทยาศาสตร์การสื่อความเชิงสังคม (Social-Communication sciences.)
วิทยาศาสตร์การตัดสินใจเชิงประสาทเป็นตัวเชื่อมโยงระหว่างพฤติกรรมศาสตร์และปริชาน และวิทยาศาสตร์ธรรมชาติ โดยรวมกันก่อเป็นทฤษฎีที่เป็นฐานสำหรับปฏิกิริยาของระบบชีวกายภาพและกระบวนการทางปริชานในการตัดสินใจของสิ่งมีชีวิต
บูกัตติ เวย์รอน
บูกัตติ เวย์รอน () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสี่ล้อ (M4) 2 ประตู 2 ที่นั่ง ผลิตโดย บริษัทผลิตรถยนต์สัญชาติฝรั่งเศส บูกัตติ ซึ่งเป็นบริษัทในเครือโฟล์คสวาเก็น เป็นรถต้นแบบที่ออกแบบขึ้นเมื่อปี ค.ศ. 1999 ใช้ชื่อว่า EB 18/4 "Veyron" เปิดตัวครั้งแรกอย่างเป็นทางการเมื่อ 19 ตุลาคม ค.ศ. 2005 ที่ งานโตเกียวมอเตอร์โชว์ ออกแบบโดย นักออกแบบรถยนต์ชาวสโลวาเกีย โจเซฟ แคแบน ( Jozef Kaban )
บูกัตติ เวย์รอน ได้รับการบันทึกลงกินเนสบุ๊คว่าเป็นรถที่เร็วที่สุดในโลก ด้วยสถิติความเร็วสูงสุด 431.072 กิโลเมตร/ชั่วโมง ( ในรุ่น Super Sport ) ซึ่งเร็วกว่า เอสซีซีเอโร่ (SCC AERO) ที่ทำได้ 412.29 กิโลเมตร/ชั่วโมง (สำหรับ เวย์รอนรุ่นแรกนั้นสร้างความเร็วสูงสุดได้ที่ 408.47 กิโลเมตร/ชั่วโมง) และวันที่ 13 เมษายน ปี ค.ศ. 2013 บูกัตติ เวย์รอน ก็ได้บันทึกสถิติใหม่ ด้วยความเร็วสูงที่สุดเท่าที่โรสเตอร์เคยมีมา ด้วยรุ่น เวย์รอน แกรนด์ สปอร์ต วิเทสส์ ( Veyron Grand Sport Vitesse) ซึ่งสามารถทำความเร็วได้สูงสุดถึง 408.84 km/h
บูกัตติ เวย์รอน แต่ละคันมีราคาสูงถึง 1.2 ล้านดอลลาร์สหรัฐ หรือราว 165 ล้านบาท เมื่อนำเข้าไทย จึงทำให้บูกัตติ เวย์รอน เคยได้รับการจัดอันดับเป็นรถยนต์ที่มีราคาสูงที่สุดในโลก ซึ่งปัจจุบันก็ยังคงติดอันดับ 1 ใน 10 อยู่อย่างเสมอ ถึงแม้จะตกจากอันดับ 1 ไปก็ตาม
บูกัตติ เวย์รอน ได้รับรางวัล "รถแห่งทศวรรษ" (Car of the Decade) ประจำช่วงปี ค.ศ. 2000 – 2009 จาก รายการท็อปเกียร์ ของบีบีซี และยังได้รับรางวัลจากท็อปเกียร์ ในปี ค.ศ. 2005 ว่า "เป็นรถที่ขับขี่ดีที่สุดในทุกๆปี" ( Best Car Driven All Year)
แนวคิดมาจาก หลุยส์ ซัวเนส วิศวกรหนุ่มที่ต้องการออกแบบรถมาเพื่อที่แข่งกับซูเปอร์คาร์จากหลายๆค่าย ตัวรถออกแบบให้ใช้สองสี (Two Tone) ตัวถังโมโนค็อกทำจากคาร์บอนไฟเบอร์ ซับเฟรมทำด้วยอะลูมิเนียม เปลือกตัวถังทำจากอะลูมิเนียมและคาร์บอนไฟเบอร์ ใช้เครื่องยนต์ W16 (16 สูบ) ทำด้วยอะลูมิเนียมอัลลอย เครื่องยนต์เป็นเครื่อง V8 90 องศา 2 เครื่องวางขนานกัน กำลัง 1,001 แรงม้า หรือ 736 กิโลวัตต์ และแรงบิดสูงสุดอยู่ที่ 128.0 กก.-ม ระบบเกียร์ 7 สปีด เปลี่ยนเกียร์แบบเรียงลำดับอัตราเร่ง 0-100 ใช้เวลาเพียงแค่ 2.2 วินาทีเท่านั้น
กิ้งกือ
กิ้งกือ (อังกฤษ : ; ภาษาไทยถิ่นเหนือ: แมงแสนตี๋น) เป็นชื่อสัตว์ไม่มีกระดูกสันหลังหลายวงศ์ มีเปลือกตัวแข็ง ลำตัวยาวแบ่งเป็นปล้อง ไม่แบ่งอกหรือท้องให้เห็น ปล้องตามลำตัวจับกันเป็นคู่ตามยาวยืดหดเข้าหากันได้ ทำให้สามารถขดตัวเป็นวงกลมได้เมื่อถูกรบกวน ปล้องแต่ละคู่จะมีขาสองคู่ ยกเว้นปล้องแรกไม่มีขา ปล้องที่สองถึงสี่มีขาเพียงคู่เดียว จำนวนขาอาจมีได้ถึงสองร้อยสี่สิบคู่ ชนิดตัวโตที่พบบ่อย ๆ อยู่ในสกุล "Graphidostreptus" ส่วนตัวขนาดย่อมอยู่ในสกุล "Cylindroiulus" ทั้งสองสกุลอยู่ในวงศ์ Julidae
กิ้งกือจัดอยู่ในไฟลัมอาร์โทรโปดา (Phylum Arthropoda) ชั้นดิพโพลโปดา (Class Diplopoda) ที่มีมากถึง 10,000 สปีชีส์ทั่วโลก และคาดว่าน่าจะมีมากถึง 80,000 สปีชีส์ โดยมีประวัติยาวนานกว่า 400 ล้านปี กิ้งกือทุกชนิดมีประโยชน์ต่อระบบนิเวศ ต้นไม้ในป่าเขตร้อนอาจไม่สามารถยืนต้นได้หากไม่มีกิ้งกือ ที่ทำหน้าที่ย่อยสลายเศษซากพืช ใบไม้ ลูกไม้ ให้กลายเป็นแร่ธาตุอาหารกลับคืนสู่ธรรมชาติโดยมีจุลินทรีย์คอยช่วยเหลือ กิ้งกือทำหน้าที่นี้มายาวนานหลายล้านปี ซากพืชที่กิ้งกือกินเข้าไป ก็จะถูกถ่ายออกมาเป็นมูลก้อนเล็ก ๆ คล้ายยาลูกกลอน ที่มีทั้งจุลินทรีย์และสารอินทรีย์ที่ช่วยเพิ่มธาตุอาหารในดิน เช่นเดียวกับมูลของไส้เดือนและหอยทาก
พายัพเรียก แมงแสนตีน และชื่อสามัญในภาษาอังกฤษเรียก millipede แปลว่า พันเท้า
http://www.oknation.net/blog/rukbankerd/2009/06/22/entry-1
ปกาเกอะญอ
ปกาเกอะญอ () หรือ กะเหรี่ยงสะกอ () หรือ กะเหรี่ยงขาว เป็นกลุ่มชาวกะเหรี่ยงที่มีวัฒนธรรมประเพณีที่เป็นเอกลักษณ์ พื้นที่แถบลุ่มน้ำต่างๆ บริเวณเทือกเขาตะนาวศรี เขตชายแดนไทย-พม่า มีหลักฐานการอยู่อาศัยมานาน เป็นชนเผ่าดั้งเดิมที่อยู่อย่างกระจัดกระจายมานานกว่า 100-200 ปี เช่น บริเวณลุ่มแม่น้ำวาง อำเภอแม่วาง จังหวัดเชียงใหม่
สภาโจ๊ก
สภาโจ๊ก เป็นรายการโทรทัศน์ของไทยที่ล้อเลียนรัฐสภา โดยนำคนที่หน้าตาคล้ายนักการเมืองไทยและนักพูดมาเปิดสภาในรายการ โดยเป็นสาระบันเทิงเสียดสีสังคมตามบทบาทสมมติ มีประธานสภาโจ๊กและ "รัฐมนโท" "ฝ่ายแค้น" เป็นหลัก ออกอากาศครั้งแรกเมื่อประมาณปี พ.ศ. 2545 เดิมออกอากาศทางสถานีโทรทัศน์ไอทีวี และสถานีโทรทัศน์ทีไอทีวี เขียนบทและควบคุมการผลิตโดย ภูมเบศ บุญโยประการ (ตั้งแต่วันเสาร์ที่ 12 เมษายน พ.ศ. 2551) ได้ย้ายมาออกอากาศทาง สถานีวิทยุโทรทัศน์แห่งประเทศไทย ทุกวันเสาร์ เวลา 22.10-23.00 น. โดยใช้ชื่อว่า สภาสมานฉันท์ ต่อมาปี 2552 ได้ปรับรายการให้มีรูปแบบเป็น สภาคลายเครียดและในปี ๒๕๕๓ ปรับเป็น "สภาอารมณ์ดี" โดยทางรายการมีจุดประสงค์เพือให้ผู้ชมรายการได้มีความผ่อนคลายความเครียดจากสถานการณ์ทางการเมือง
รายการนี้เคยกลับมาฉายอีกครั้งตั้งแต่เทปแรกจนถึงเทปล่าสุดออกอากาศทุกวัน จันทร์ - ศุกร์ เวลา 23.00 น. (อาจมีการเปลี่ยนเวลาการออกอากาศ)ทางช่อง สาระแน แชนแนล
สตีเฟน จิลเลนฮอล
สตีเฟน โรค จิลเลนฮอล () เกิดเมื่อวันที่ 4 ตุลาคม พ.ศ. 2492 เป็นผู้กำกับภาพยนตร์ชาวอเมริกัน เป็นสามีคนที่สองของนักเขียนบทภาพยนตร์นาโอมิ โฟเนอร์ และเป็นพ่อของนักแสดงสองคนคือ แมกกี จิลเลนฮอล และ เจค จิลเลนฮอล
สตีเฟนโนในชนบทของเพนซิลเวเนีย และเป็นครอบครัวแบบศาสนาสวีเดนบอร์เจียน จบการศึกษาที่ Trinity College ใน ฮาร์ทฟอร์ด ,คอนเนติคัตในปี พ.ศ. 2515
เนโอมี โฟเนอร์ จิลเลนฮอล
เนโอมี โฟเนอร์ จิลเลนฮอล () เกิดเมื่อวันที่ 15 มีนาคม ค.ศ. 1946 ในนิวยอร์ก เป็นนักเขียนบทภาพยนตร์ชาวอเมริกัน มีผลงานอย่างภาพยนตร์เรื่อง "Running on Empty", "Losing Isaiah" เป็นต้น
จิลเลนฮอลเรียนที่ Barnard College จากนั้นก็เข้าเรียนต่อที่มหาวิทยาลัยโคลัมเบีย ในนิวยอร์ก เธอแต่งงานกับผู้กำกับภาพยนตร์ สตีเฟน จิลเลนฮอล ซึ่งเป็นลูกสองคนคือ แมกกี จิลเลนฮอล และเจค จิลเลนฮอล ซึ่งทั้งคู่ก็เป็นนักแสดง ส่วนสามีเก่าของเธอคือเอริก โฟเนอร์ ศาสตราจารย์ทางด้านประวัติศาสตร์มหาวิทยาลัยโคลัมเบีย
สามารถ แสงเสงี่ยม
สามารถ แสงเสงี่ยม นักแสดงเลียนแบบ สุเทพ เทือกสุบรรณ ในรายการสภาโจ๊ก
สามารถ แสงเสงี่ยม เป็นนักพากย์ ซึ่งเคยเป็นนักดนตรีมาก่อน เมื่อได้มาพากย์ที่ยูบีซี จึงถูกชวนให้มาเป็นนักแสดงในสภาโจ๊ก และเล่นเป็นหัวหน้าแก๊งมาเฟียชาวไทยในหนังไตรภาค "20th Century Boy"（『２０世紀少年』）ของญี่ปุ่น (โตโฮ) โดยปรากฏตัวในภาคที่ 2 และ 3
สามารถ เสียชีวิตด้วยโรคมะเร็งปอดวันที่ 30 ธันวาคม พ.ศ. 2552 ด้วยวัย 64 ปี
เมี่ยงคำ
เมี่ยงคำ เป็นอาหารว่างชนิดหนึ่งที่มีคุณค่าทางสมุนไพรสูงเพราะมีคุณสมบัติในการบำรุงรักษาธาตุทั้ง 4 เพื่อให้สมดุลกัน
วิธีการจัดรับประทาน
ให้จัดใบชะพลูหรือใบทองหลางใส่จานวางเครื่องปรุงอย่างละน้อยลงบนใบชะพลู หรือใบทองหลางที่จัดเรียงไว้ตักน้ำเมี่ยงหยอดห่อเป็นคำๆ รับประทาน
ในปี พ.ศ. 2557 กรมส่งเสริมวัฒนธรรม (สวธ.) ในสังกัดกระทรวงวัฒนธรรม ได้ขึ้นทะเบียนเมี่ยงคำให้เป็นมรดกทางวัฒนธรรมที่จับต้องไม่ได้ ในสาขาความรู้และแนวปฏิบัติเกี่ยวกับธรรมชาติและจักรวาล เพื่อป้องกันมิให้สูญหาย พร้อมกับมรดกทางวัฒนธรรมอย่างอื่น
ภาษาอินกุช
ภาษาอินกุช (Ingush) เป็นภาษาที่ใช้พูดในสาธารณรัฐอินกูเชเตียและเชชเนียในรัสเซีย และในคาซัคสถาน มีผู้พูดราว 415,000 คน
สหภาพเสรีภาพพลเมืองอเมริกัน
สหภาพเสรีภาพพลเมืองอเมริกัน หรือ เอซีแอลยู (American Civil Liberties Union - ACLU) ประกอบด้วยองค์กรไม่แสวงกำไรสององค์กรแยกกัน: มูลนิธิเอซีแอลยู (ACLU Foundation) องค์กรตามกฎหมายมาตรา 501(c)(3) ซึ่งเน้นกิจกรรมการต่อสู้คดีและการสื่อสาร และสหภาพเสรีภาพพลเมืองอเมริกัน องค์กรตามมาตรา 501(c)(4) ซึ่งเน้นเรื่องการผลักดันกฎหมาย
ภารกิจที่เอซีแอลยูประกาศคือ "เพื่อปกป้องและรักษาสิทธิและเสรีภาพของปัจเจกซึ่งรับรองแก่คนทุกคนในประเทศนี้ตามรัฐธรรมนูญและกฎหมายของสหรัฐอเมริกา"
เอซีแอลยูทำงานผ่านการต่อสู้คดี การออกกฎหมาย และการให้การศึกษาชุมชน ก่อตั้งในปี 1920 โดย Crystal Eastman, Roger Baldwin และ Walter Nelles สหภาพเอซีแอลยูเป็นองค์กรที่สืบทอดต่อจากองค์กร National Civil Liberties Bureau ที่ตั้งขึ้นระหว่างสงครามโลกครั้งที่หนึ่ง ในปี 2010 สหภาพมีสมาชิกมากกว่า 500,000 คน
ลา (แก้ความกำกวม)
ลา อาจหมายถึง
จอร์จ คลูนีย์
จอร์จ ทิโมธี คลูนีย์ () เกิดวันที่ 6 พฤษภาคม พ.ศ. 2504 เป็นนักแสดงเชื้อสายไอริช-อเมริกัน เกิดในรัฐเคนตั๊กกี้ เป็นบุตรของ ผู้ดำเนินรายการ ทอล์คโชว์ พ่อของจอร์จ ได้นำเขา ไปออกรายการทีวี ตอนที่เขาอายุ 5 ขวบเป็นครั้งแรก จนจอร์จได้ย้ายไปอยู่ ทางแถบตะวันตก และได้เซ็น สัญญากับ วอร์เนอร์ บราเดอร์ส
จอร์จ อยู่กับวอร์เนอร์ฯ ต่อมาเรื่อย ๆ แต่ วอร์เนอร์ฯ กลับใช้ ความสามารถ ในการแสดง ของจอร์จ ไปกับ หนังทดสอบตลาด
จนกระทั่งจอร์จเริ่มโด่งดังเป็นครั้งแรกในปี พ.ศ. 2537 เมื่อเขาได้รับบท ดร. ดั๊ก รอส คุณหมอช่างฝัน จากทีวีซีรีส์ เรื่อง "ER" (ในซีซันแรกๆ) ความนิยมในละครเรื่องนี้ ส่งผลให้เขาได้แสดงเรื่อง "From Dusk Till Dawn" ซึ่งเขียนบทโดย เควนติน ทารันทิโน กำกับโดยโรเบิร์ต ร็อดริเกซ
และประสบความสำเร็จต่อเนื่องด้วยเรื่อง "One Fine Day" แสดงร่วมกับมิเชลล์ ไฟเฟอร์ ส่วนเรื่องถัดมา "The Peacemaker" แสดงร่วมกับ นิโคล คิดแมนและต่อมาคือ "Batman & Robin" (1997)
และมีผลงานต่อเนื่องในภาพยนตร์ "Out of Sight" แสดงร่วมกับเจนนิเฟอร์ โลเปซ "The Thin Red Line" และ "Three Kings" แม้ว่า หนังทั้งสาม เรื่องนี้ก็ไม่ประสบความสำเร็จสูงตามที่คาดการณ์กันไว้ อย่างไรก็ตาม ฤดูร้อนปี พ.ศ. 2543 เขาก็มีหนัง ที่ประสบความสำเร็จทางด้านรายได้ เรื่อง "Perfect Storm" กำกับโดยวูล์ฟกัง ปีเตอร์เซน เป็นหนังชีวิต เรื่องราวของ ที่โต้คลื่นโต้ลมกลางทะเล
จอร์จ คลูนีย์ได้รับบทเป็นหนึ่งในผู้แสดงนำ สามภาคแรกของภาพยนตร์จากปี 60 ที่นำกลับมาทำใหม่ "Ocean's Eleven" (2001) , "Ocean's Twelve" (2004) และ "Ocean's Thirteen" (2007) และเคยได้รางวัลดาราสมทบฝ่ายชายยอดเยี่ยม (Academy Award for Best Supporting Actor - 2005) จากภาพยนตร์เรื่อง "Syriana"